title: Iron Man 3

text: Helmikuussa 2014, Marvel julkaisi One-Shot -elokuvan "All Hail the King" "in" kotimediajulkaisun kera, Kingsleyn uusiessa uusiessa Trevor Slatteryn roolin, jatkaakseen Slatteryn tarinaa elokuvan jälkeen.


title: Kyle Busch

text: Kyle Thomas Busch (s. 2. toukokuuta 1985 Las Vegas, Nevada) on yhdysvaltalainen autourheilija. Hän ajaa Amerikan suurimmassa moottoriurheilusarjassa NASCAR:issa Joe Gibbs Racing -tallin riveissä, kilpailunumerolla 18.


title: Kyle Busch

text: Buschin veli Kurt Busch ajaa myös NASCAR-sarjassa, Furniture Row Racingin autolla numero 78. Hän on vuoden 2004 mestari.


title: Kyle Busch

text: Kyle Busch voitti NASCAR Sprint Cup Series -mestaruuden vuonna 2015.


title: Kyle Busch

text: Busch omistaa myös pienemmissä luokissa kilpailevan Kyle Busch Motorsports -tallin, jonka riveissä on kilpaillut muun muassa suomalainen Formula 1 -kuljettaja Kimi Räikkönen vuonna 2011.


title: Edgar

text: Edgar on alun perin keskiaikainen englantilainen miehen etunimi. Se on muodostettu yhdistämällä "rikasta" ja "keihästä" tarkoittavista sanoista.. Nimi on ollut muun muassa eräillä Englannin ja Skotlannin keskiaikaisilla kuninkailla. Vuoden 1066 normannivalloituksen jälkeen nimi jäi pian pois käytöstä, mutta tuli uudelleen suosituksi 1700-luvulta lähtien.


title: Edgar

text: Suomessa nimi Edgar on 1900-luvun alusta marraskuuhun 2018 mennessä annettu 794 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Edgarin nimipäivä on 29. marraskuuta.


title: Ulla-Maija Määttänen

text: Ulla-Maija Määttänen (3. tammikuuta 1948 Jyväskylä – 14. helmikuuta 2017 Helsinki) oli suomalainen toimittaja. Seinäjoelta kotoisin oleva Määttänen jäi eläkkeelle Yleisradiosta neljänkymmenen työvuoden jälkeen helmikuussa 2011.


title: Ulla-Maija Määttänen

text: Määttänen työskenteli Yleisradion radio- ja televisiouutisissa toimittajana ja uutispäällikkönä. Ylen Baltian-kirjeenvaihtajana hän toimi lähes 20 vuoden ajan, ensin vuosina 1991–1997 sekä jälleen vuodesta 2000 lähtien.


title: Viha ja viikate

text: Viha ja viikate on suomalaisen black metal -yhtyeen Hornan EP-levy. Se on julkaistu vuonna 2003 levymerkillä Woodcut Records.


title: Sanojesi äärelle

text: Sanojesi äärelle on suomalaisen black metal -yhtyeen Hornan seitsemäs studioalbumi. Se on julkaistu vuonna 2008 levymerkillä Debemur Morti Productions.


title: Taidekoulu Oiva

text: Taidekoulu Oiva on Seinäjoella toimiva lasten ja nuorten kuvataidekoulu . 6–19-vuotiaille tarkoitettua Taidekoulu Oivaa ylläpitää Seinäjoen kaupunki, ja vuodesta 2006 koulu on toiminut osana Seinäjoen kansalaisopistoa.


title: Taidekoulu Oiva

text: Koulu perustettiin 1982 ja se on saanut nimensä kaupungin tunnetun kuvataiteilijan Oiva Polarin mukaan.


title: Bizarre Troll Technology

text: Bizarre Troll Technology on suomalaisen black metal -yhtyeen Trollheim's Grottin ensimmäinen studioalbumi. Se on julkaistu vuonna 2001 levymerkillä Woodcut Records.


title: Perimätieto

text: Perimätieto tarkoittaa suullisesti sukupolvelta toiselle siirtynyttä tietoa tai perinnettä. Suullisesti periytyvän perimätiedon ongelmana on se, että kukin henkilö voi muistaa tapahtumat eri tavoin ja muokata ne haluamansa kaltaisiksi, jolloin totuus ja taru sekoittuvat toisiinsa.


title: Bloodsoaked and Ill-Fated

text: Bloodsoaked and Ill-Fated on suomalaisen black metal -yhtyeen Trollheim’s Grottin toinen studioalbumi. Se on julkaistu vuonna 2003 levymerkillä Woodcut Records.


title: Unveiled

text: Unveiled on suomalainen black metal -yhtye.


title: Unveiled

text: EP:t


title: Anti-God Behavior

text: Anti-God Behavior on suomalaisen black metal -yhtyeen Unveiledin ensimmäinen studioalbumi. Se on julkaistu vuonna 2002 levymerkillä Woodcut Records.


title: Anti-God Behavior

text: Kaikki kappaleet kirjoittanut Infection.


title: Suicide Inc.

text: Suicide Inc. on suomalaisen black metal -yhtyeen Unveiledin EP-levy. Se on julkaistu vuonna 2001 levymerkillä Shades of Autumn. Levystä julkaistiin rajoitettu 333:n kappaleen käsin numeroitu painos.


title: Suicide Inc.

text: Kappaleet säveltänyt Mynni Luukkainen ja sanoittanut Nebiros.


title: Debemur Morti Productions

text: Debemur Morti Productions on ranskalainen levy-yhtiö, joka on perustettu vuonna 2003. Se keskittyy black metal -albumien julkaisemiseen.


title: ART Junior Team

text: ART Junior Team (aiemmin tunnettu nimellä R-ace GP) on ranskalainen pikkuformulatalli. Tallin perusti vuonna 2011 Thibaut de Mérindol ja Cyril Comte. Talli kilpailee nykyään Eurocup Formula Renault-, Formula Renault Alps- ja Renault Sport Trophy -sarjoissa. Vuodesta 2013 lähtien talli toimii ART Grand Prix -tallin junioritallina.


title: Checker

text: Checker oli yhdysvaltalaisen Checker Motor Corporationin vuosina 1922–1982 valmistama automerkki. Yhtiö toimi Kalamazoon kaupungissa Michiganin osavaltiossa.


title: Checker

text: Suurimman osan toiminta-ajastaan Checker valmisti yksinomaan yhdysvaltalaisten suurkaupunkien taksikäyttöön tarkoitettuja suurikokoisia henkilöautomalleja. Autojen tuntomerkki oli kylkeen ikkunalinjan alapuolelle maalattu shakkiruutukuvio, mihin auton nimikin viittasi. Auton eri mallien valmistusmäärät jäivät pieniksi; esimerkiksi Suomessa 1950-luvulla käytettyä A2-mallia tehtiin vain noin 5 000 kappaletta. Yhdysvaltalaisen käytännön mukaan Checkerit olivat taksiyritysten omistuksessa ja niiden käyttöikä jäi lyhyeksi. Valmistaja romutti autot miltei poikkeuksetta noin viiden vuoden käytön jälkeen.


title: Checker

text: Oman autotuotantonsa päätyttyä vuonna 1982 Checker valmisti alihankintana osia muille yhdysvaltalaisille autovalmistajille, kunnes yhtiö joutui yrityssaneeraukseen vuonna 2009.


title: Checker

text: Vuoden 1952 Helsingin olympialaisten lähestyessä Helsingin, Turun ja Tampereen taksiautoilijat halusivat panostaa kisavieraiden palveluun osana koko Suomen markkinointia. Taksimiehet kohensivat kielitaitoaan kursseilla, mutta siistejä taksiautoja pidettiin tässä asiassa vieläkin tärkeämpinä käyntikortteina. 1950-luvun alussa Suomen taksikalusto oli kuitenkin suurimmaksi osaksi peräisin sotia edeltäneeltä ajalta ja siten varsin kulunutta eikä käytettävissä olevien autojen määrää pidetty riittävänä. Asiaan kiinnitti huomiota myös Helsingin kaupunginjohtaja ja olympiakisojen järjestelytoimikunnan puheenjohtaja Erik von Frenckell. Tiukan tuontisäännöstelyn vuoksi uusia autoja saatiin maahan hyvin niukasti.


title: Checker

text: Tässä tilanteessa katseet suunnattiin Yhdysvaltoihin, jossa Checker oli saavuttanut hyvän maineen puhtaasti hyötyliikenteeseen suunniteltuna henkilöautona. Checker-autojen tuontia varten perustettiin vuonna 1951 yhtiö nimeltä Autoilijain Hankinta Oy ja kauppa- ja teollisuusministeriön alainen valtion lisenssitoimikunta myönsi 300 000 dollaria autojen ostoon. Yhtiön edustajat matkustivat Yhdysvaltoihin, jossa he tekivät kaupat noin 500 käytöstä poistetusta Checkeristä. Kyseiset autot olivat pääosin vuosimallia 1946–1948, mutta joukossa huhuttiin olleen myös vuoden 1942 mallisia ja jopa vieläkin vanhempia autoja. Valmistaja lupasi tehdä autoihin kaikki tarvittavat korjaukset. Autojen markkinoinnissa suomalaisille taksiyrittäjille ei ollut vaikeuksia, päinvastoin kaikki varattiin etukäteen ja yli 200 ostajaa jäi vielä jonoon. Autojen hinta oli noin 500 000 markkaa, mikä oli reilusti alle puolet silloin uusien amerikkalaisten autojen hinnasta.


title: Checker

text: Pettymys oli kuitenkin suuri, kun ensimmäiset Checker-autot lokakuussa 1951 saapuivat Helsingin satamaan. Laivan kannella oli 55 likaista, kolhuista ja ruosteista autoa, joista vain muutama oli ajokuntoinen. Myöhemmissä erissä saapuneet autot olivat hieman paremmassa kunnossa. Taksiautoilijat, jotka olivat asettaneet Checkereihin suuret odotukset ja suorittaneet niistä etumaksuna kaksi kolmasosaa kauppahinnasta, tunsivat tulleensa petetyiksi ja nostivat mittavaksi paisuneen oikeusprosessin (”Checker-kekkerit”), jossa syyllisiä etsittiin niin Atlantin tältä kuin tuoltakin puolelta. Yhdysvaltalaisen osapuolen mukaan autojen vauriot olivat syntyneet välilastauksissa Euroopan satamissa. Autokauppaa hoitaneen Autoilijain Hankinta Oy:n (joka ristittiin jupakan vuoksi ”Kekkeri-yhtiöksi”) vastuuhenkilöt riitautuivat korvauskysymyksistä ja yhtiö lakkautettiin, minkä jälkeen taksiyrittäjät pyysivät käytettyjen autojen kauppiaana tunnetun S. P. J. Keinäsen jatkamaan korvausasian käsittelyä ja hankkimaan Checkereihin varaosia Yhdysvalloista. Vuonna 1954 Keinänen perusti yhdysvaltalaisen valmistajan kanssa Checker Oy:n tuomaan Suomeen varaosia ja mahdollisesti myös uusia autoja. Kyseinen yhtiö ajautui kuitenkin pian talousvaikeuksiin ja lopetti toimintansa vuonna 1957, kun tuontilupia uusia autoja varten ei saatu. S. P. J. Keinänen joutui yhdeksi jupakan syntipukeista, vaikka hänellä ei ollutkaan mitään osuutta alkuperäiseen Checker-kauppaan.


title: Checker

text: Suomeen ehdittiin tuoda 1950-luvun alussa kaikkiaan 552 Checkeriä, joista 508 oli ajoneuvorekisterissä vuoden 1954 lopussa. Sitkeimmät Checker-taksit poistuivat Helsingin katukuvasta 1960-luvun alussa.


title: Adrian Brunner

text: Adrian Brunner on sveitsiläinen jääkiekkoilija. Hänen veljensä Damien Brunner on myös jääkiekkoilija. Adrian Brunner pelaa kaudella 2015–2016 National League B:n Hockey Thurgaussa. Brunner laukoo vasemmalta ja on pelipaikaltaan keskushyökkääjä.


title: Muumiopas

text: Muumiopas on Sirke Happosen suunnittelema ja kirjoittama opas muumimaailmaan, muumihahmojen kuka kukin on -kirja. Kirjan julkaisi vuonna 2012 Suomalaisen Kirjallisuuden Seura.


title: Muumiopas

text: Kirjan tekijä, yliopistonlehtori Sirke Happonen väitteli filosofian tohtoriksi Tove Janssonin muumikuvituksista ja -teksteistä väitöskirjallaan "Vilijonkka ikkunassa" (2007).


title: Muumiopas

text: Happosella oli käytössään alkuperäisiä Janssonien piirroksia ja luonnoksia sekä myös suunnitelmia hahmoista, joita ei koskaan toteutettu. Aineistona ovat olleet niin Tove Janssonin kirjat kuin Janssonien yhdessä ja erikseen tekemät sarjakuvatkin. Hahmot on järjestetty artikkeleiksi aakkosittain, ja kirjan lopussa olevan hakemiston avulla löytyvät ne hahmot, joista ei ole itsenäisiä artikkeleita. Ohessa on myös leikkimielisiä ohjeita, joiden avulla voi muuntautua haluamakseen hahmoksi.


title: Matti Hokkanen (kansanedustaja)

text: Matti Heikki Johannes Hokkanen (s. 30. joulukuuta 1937 Muurame) on suomalainen ekonomi ja toimitusjohtaja Tampereelta. Hän toimi kahteen otteeseen Hämeen läänin pohjoisen vaalipiirin Kokoomuksen kansanedustajana vuosina 1972−1983 ja 1987−1991. Hänet valittiin myös Tampereen kaupunginvaltuustoon vuosina 1972−2000, josta hän istui kaupungin hallituksessa 1983−1984. Hän oli myös Pirkanmaan maakuntahallituksessa vuosin 1991−2000. Vuonna 1996 hän sai maakuntaneuvoksen arvonimen.


title: Matti Hokkanen (kansanedustaja)

text: Hokkasen vanhemmat olivat kauppias Pauli Edvard Hokkanen ja rouva Kaino Kaarina Hokkanen o.s. Nieminen. Hän kävi Jämsän yhteiskoulua ja pääsi ylioppilaaksi vuonna 1959. Opintojaan hän jatkoi Helsingin kauppakorkeakoulussa, josta valmistui ekonomiksi vuonna 1965. Työelämässään hän toimi muun muassa Yleisradion uutistoimiston toimittajana Helsingissä vuosina 1963−1967 ja Tampereen kauppakamarin toimitusjohtajana vuodesta 1968 alkaen.


title: Sirke Happonen

text: Sirke Happonen (s. 1971 Karttula) on suomalainen tutkija ja yliopistonlehtori, koulutukseltaan filosofian tohtori. Happonen on toiminut vuosina 2002–2006 Helsingin yliopiston soveltavan kasvatustieteen laitoksessa opetusalanaan erityisesti lasten- ja nuortenkirjallisuus ja yliopistonlehtorina tutkimusalanaan lastenkirjallisuus ja kuvitustaide.


title: Sirke Happonen

text: Happonen kirjoitti ylioppilaaksi Mikkelissä Kalevankankaan lukiossa vuonna 1990 ja valmistui luokanopettajaksi Helsingin yliopistosta 1996. Väitöskirjassaan "Vilijonkka ikkunassa: muumiteosten kuva, sana ja liike " (2007) hän tutki muumiteoksia kokonaisuuksina niin tekstin kuin kuvituksenkin näkökulmasta. Vuonna 2012 häneltä ilmestyi Tove Janssonin ja Lars Janssonin muumihahmoista kertova "Muumiopas "(SKS). Happonen on lisäksi julkaissut Janssonin tuotantoa ja kuvakirjataidetta käsitteleviä artikkeleita Suomessa ja ulkomailla, kirjoittanut esipuheita ja jälkisanoja sekä kääntänyt lastenkirjallisuutta. Vuonna 2014 ilmestyi "Seikkailu merenpohjassa" (WSOY), Happosen uusi käännös sekä taustoittavat jälkisanat Tove Janssonin esikoiskirjaan "Sara och Pelle och Näckens bläckfiskar "(1928/1933).


title: Sirke Happonen

text:
Happonen on ollut mukana suunnittelemassa ja toteuttamassa Tove Janssoniin liittyviä hankkeita, muun muassa
Tanssiteatteri MD:n esitystä "Tanssiva Muumilaakso" sekä näyttelyä "Taiteilija Tove Jansson, Helsinki". Vuonna 2011 Happonen oli suunnittelemassa Hanasaaren kulttuurikeskuksessa järjestettyä Per Olov Janssonin näyttelyä "Arkipelago".


title: Orjapaasi

text: Orjapaasi on Kokemäen kaupungissa sijaitseva kallio. Villiön kylässä parin kilometrin päässä kaupungin keskustasta kohoava kallio nousee noin 30 metriä ympäröivää maastoa korkeammalle. Merenpinnasta sen huipun korkeus on 65 metriä. Orjapaaden laki on vanha näköalapaikka, josta avautuu maisema Kokemäenjoen halkomalle laajalle peltoaukealle.


title: Orjapaasi

text: Kallion korkeimmalla kohdalla on aikoinaan ollut Skandinavian pronssikauden röykkiöhauta. Nykyään siitä on jäljellä enää 19 metriä halkaisijaltaan oleva pohjakiveys. Kaivauksissa paikalta on löydetty yksi paasiarkkuhauta sekä neljä polttohautausta. Paasiarkku on todennäköisesti aivan pronssikauden alkupuolelta ja polttohautaukset sen lopusta. Polttohautojen yhteydestä on löydetty pronssiset pinsetit sekä partaveitsi. Röykkiön reunaosaan on lisäksi tehty hautauksia vielä esiroomalaisella rautakaudella, joten paikka on ollut kalmistona useiden satojen vuosien ajan.


title: Orjapaasi

text: Orjanpaadenkallion itäpuoleisella juurella on vanha uhrilähde. Sen vedellä on sanottu olevan parantavia voimia ja lähteeseen on uhrattu kolikoita sekä muita arvoesineitä. Kasvillisuudeltaan Orjapaasi on maakunnallisesti arvokas kallioketo. Sen lajistoon kuuluvat muun muassa uhanalaiset kesämaksaruoho ja jalkasara. Orjapaasi on ollut mukana Museoviraston hoito-ohjelmassa vuodesta 1998 lähtien.


title: Orjapaasi

text: Orjapaadenkallion nimen alkuperästä ei ole varmaa tietoa, mutta siitä on aikojen kuluessa liikkunut useita eri tarinoita.


title: Orjapaasi

text: Vanha kansanperinne liittää nimen muinaiseen orjakauppaan ja orjia kuljettaneisiin laivoihin, jotka olisivat lastanneet Orjapaadella meren pinnan aikoinaan ollessa korkeammalla. Tarinoihin liittyy uskomus, jonka mukaan paikalta löydetyt kallioon upotetut rautaiset renkaat olisivat laivojen kiinnittämistä varten. Orjapaaden rautarenkaat ovat kuitenkin isonjaon aikaisia maanmittareiden merkkejä.


title: Orjapaasi

text: Arkeologi J. R. Aspelinille 1880-luvulla kerrotut tarinat väittivät Orjapaaden saaneen nimensä muinaisesta taistelusta, jossa kapinoineet orjat olisivat kallioilla tehneet vastarintaa. Jos tarinalla on yhtään todellisuuspohjaa, se saattaa liittyä rautakaudella Suomessakin käytössä olleeseen skandinaaviseen träl-järjestelmään, johon kuului orjien kaltaisen työvoiman käyttö.


title: Orjapaasi

text: Kyseessä voi olla myös muinaissuomalaisen korkealla olevaa paikkaa tarkoittaneen "orsi"-sanan johdannainen. Asiakirjoissa nimi Orjapaasi esiintyy ensimmäistä kertaa vasta 1700-luvun lopulla.


title: October Falls

text: October Falls on suomalainen dark metal -yhtye, joka on perustettu vuonna 2001. Yhtye oli alun perin laulaja-kitaristi Mikko Lehdon sooloprojekti, ja vakituinen kokoonpano oli ensimmäistä kertaa vuoden 2008 albumilla, "The Womb of Primordial Nature".EP:t


title: Punajuurisalaatti

text: Punajuurisalaatti on pääraaka-aineenaan keitettyä punajuurta sisältävä salaatti. Sen muina aineina voi olla laaja valikoima raaka-aineita, mutta punajuurikkaan voimakas väriaine tekee salaatista punaista.


title: Punajuurisalaatti

text: Eines-punajuurisalaattien valmistusaineina voi olla punajuuren lisäksi keitetty peruna, omena ja sipuli. Niissä on yleensä lisänä majoneesi. Salaatin ravintosisältö vaihtelee noin 500–950 kJ:n välillä.


title: Verivala (yhtye)

text:
Verivala on jyväskyläläinen black metal -yhtye, joka on perustettu vuonna 2003.
EP:t


title: Michael Wood

text: Michael Wood (s. 23. heinäkuuta 1948) on englantilainen historioitsija ja dokumentaristi. Hän on tehnyt dokumentteja mm. konkistadoreista, Intian historiasta, Aleksanteri Suuresta ja William Shakespearesta. Englannissa hänen dokumenttejaan on esittänyt BBC, Yhdysvalloissa PBS ja Suomessa Yle.


title: Michael Wood

text: Wood syntyi Manchesterissa ja kävi koulunsa Manchester Grammar Schoolissa. Historiaa hän opiskeli Oriel Collegessa, Oxfordissa ja teki loppututkintonsa anglosaksisesta historiasta. 1970-luvulla hän siirtyi toimittajaksi ja töyskenteli BBC:llä ensin reportterina ja sitten avustavana tuottajana. Wood palasi historian pariin vuosina 1979-81, jolloin hän teki tv-sarjan "In Search of the Dark Ages", jossa tutki keskiaikaisia johtajia, kuten esim. Vilhelm Valloittajaa. Sarjasta hän sai myös aiheen ensimmäiselle kirjalleen. Wood sai huomiota myös Yhdysvalloissa, kun PBS esitti hänen sarjojaan tiiviiseen tahtiin. Tämän jälkeen Wood on tehnyt dokumentteja ja tv-sarjoja tasaiseen tahtiin, viimeisin on vuodelta 2017.


title: Michael Wood

text: Wood on ollut mm. Royal Historical Societyn jäsen ja vuonna 2009 Sunderlandin yliopisto myönsi Woodille kunniatohtorin arvonimen. Vuonna 2011 myös Leicterin yliopisto myönsi Woodille kunniatohtorin arvonimen.


title: Jess and the Ancient Ones

text: Jess and the Ancient Ones on suomalainen psykedeelisen rockin yhtye, joka on perustettu Kuopiossa vuonna 2010. Yhtyeen kokoonpano koostuu lähinnä death metal -yhtye Deathchainin jäsenistä.


title: Jess and the Ancient Ones

text:
Yhtyeen Jess and the Ancient Ones -albumin musiikillisiin vaikuttajiin lukeutuivat Mercyful Fate, Roky Erickson, Iron Maiden sekä ABBA.
EP:t


title: Paalanen

text: Paalanen on suomalainen sukunimi, joka on muun muassa seuraavilla henkilöillä:


title: Pakkanen (täsmennyssivu)

text: Pakkanen on paitsi säätila, myös seuraavien henkilöiden sukunimi:


title: Mississipinkäki

text: Mississipinkäki ("Coccyzus erythropthalmus") on käkilintulaji.


title: Mississipinkäki

text: Mississipinkäki on 28-31 senttimetriä pitkä. Sen pää ja selkäpuoli ovat ruskeat. Alapuoli on valkoinen, mutta kaulassa, rinnassa ja alaperässä on keltaista sävyä. Siivessä on himmeä ruosteenruskea paneeli, joka amerikankäellä on kirkkaaman värinen. Vanhoilla yksilöillä on musta nokka ja punainen silmärengas, nuorilla linnuilla nokka on harmaa ja silmärengas beige.


title: Mississipinkäki

text: Mississipinkäkiä pesii Kanadassa ja Yhdysvalloissa. Talvehtimisalueet sijaitsevat Etelä-Amerikan luoteisosissa.


title: De Lirium’s Order

text: De Lirium’s Order on suomalainen tekninen death metal -yhtye, joka on perustettu vuonna 2000. Yhtye on julkaissut kolme studioalbumia. Useiden jäsenvaihdosten jälkeen alkuperäiskokoonpanosta on jäljellä kitaristi S.M. NekroC. Yhtyeessä ovat myös laulaja Kari Olli ja basisti Erkki Silvennoinen.


title: Reggiane Re.2002

text:
Reggiane Re.2002 "Ariete" (it. suomeksi "Pässi") oli toisen maailmansodan aikainen Regia Aeronautican hävittäjäpommittaja.
Sen voimanlähteenä oli Piaggio XIX RC.45 -tähtimoottori.


title: Reggiane Re.2002

text: Lentokoneen edeltäjä oli Reggiane Re.2001 ja seuraaja tyypin variantiksi laskettava Re.2003, jota kirjalähteet eivät luokittele erilliseksi tyypiksi. Reggiane Re.2002 oli käytössä Italian kuninkaallisten ilmavoimien, Regia Aeronautican ohella natsi-Saksan Luftwaffella.


title: Reggiane Re.2002

text: Tyypin hävittäjäpommittajamuunnosta valmistettiin vain noin 50 koneyksilöä, mutta eri variantit mukaan laskien konetta valmistettiin jopa päälle 200 koneyksilöä. Koneita käytettiin taisteluun Maltasta.


title: Rivi riviltä, lyönti lyönniltä

text: Rivi riviltä, lyönti lyönniltä on valikoima Raymond Carverin runoja suomeksi. WSOY:n vuonna 1994 kustantaman kokoelman suomentajat ovat Lauri Otonkoski ja Esko Virtanen.


title: Rivi riviltä, lyönti lyönniltä

text: Carverin mukaan hyvällä kirjoittajalla tulee olla oma, erityinen näkemys ja taito ilmaista se täsmällisesti ja tarkasti. Tekstin tulee olla tarkkaa ja täsmällisesti laadittua, jotta sen yksityiskohdat olisivat kouriintuntuvia ja merkityksellisiä. Carver kehottaa välttämään ”kikkoja”, halpoja temppuja jotka ovat lopulta kyllästyttäviä. "”Liian usein 'kokeellisuus' antaa luvan huolimattomalle, typerälle tai jäljittelevälle kirjoittamiselle. Vielä pahempaa, antaa luvan yrittää väheksyä tai vieraannuttaa lukijaa.”" Tekstin tulee kertoa jotain kirjoittajan omasta todellisuudesta, tuoda sieltä viestejä muille. Aito kokeellisuus syntyy vain omintakeisuudesta. Jonkun muun tapa tarkkailla todellisuutta ei ole muiden kirjailijoiden jäljiteltävissä.


title: Pekonen

text: Pekonen on seuraavien henkilöiden sukunimi:


title: Rodoksenvinttikoira

text: Rodoksenvinttikoira () on kreikkalainen koirarotu. Se on hyvin harvinainen kotisaarensa Ródoksen ulkopuolella, mutta Kreetalla sitä tavataan jonkin verran. Se ei ole FCIn eikä Kreikan Kennelliiton KOH:n tunnustama, mutta se kuuluu kreikkalaisen Pelastussäätiöyhdistyksen suojeluohjelmaan.


title: Rodoksenvinttikoira

text: Rodoksenvinttikoira on keskikokoinen alkukantaista tyyppiä edustava vinttikoira. Karvamuunnoksia on kaksi: lyhyt- ja hapsukarvainen. Näistä ensiksi mainitun karvapeite on äärimmäisen lyhyt ja sileä, ja jälkimmäisen samankaltainen kuin salukilla. Väritys vaihtelee vaaleasta fawnista tumman punaruskeaan, ja musta on kaikkein harvinaisin vaihtoehto. Urosten säkäkorkeus on 56-64 cm ja narttujen 47-52 cm, urosten paino 12-16 kg ja narttujen 8-12 kg.


title: Rodoksenvinttikoira

text: Rotu on älykäs, valpas, lempeä, omistajaansa syvästi kiintyvä, ketterä ja erittäin nopea. Sitä voi pitää sisätiloissa, koska se on kotioloissa rauhallinen, mutta se vaatii runsaasti liikuntaa ja tilaisuuden saada purkaa energiaa vapaana aidatulla alueella.


title: Rodoksenvinttikoira

text: Rodoksenvinttikoiraa käytetään jäniksen, viiriäisen ja peltopyyn metsästykseen, ja se metsästää joko yksin tai pareittain. Perinteinen metsästyskoulutus kestää peräti neljä vuotta ja tulee yleensä kalliiksi. Parhaat yksilöt löytyvät yleensä paikallisten paimenten luota.


title: Rodoksenvinttikoira

text: Rodun arvellaan polveutuvan Rodoksen muinaisesta kámiroksenvinttikoirasta, joka oli peräisin minolaisen kulttuurin aikakaudelta. On kuitenkin olemassa myös toinen teoria, jonka mukaan se polveutuisi koirista joita líndoslaiset toivat mukanaan Kazakstanista, Turkmenistanista ja Uzbekistanista Émponaksen kylään. Ottomaanien vallan aikana rodoksenvinttikoira oli Johanniittain ritarikunnan suojeluksessa. 1930-1960-lukujen välisenä aikana se oli suosittu metsästyskoira, mutta sen jälkeen se oli vähällä kuolla sukupuuttoon sekoituttuaan muiden rotujen kanssa. Stergos Pesouvanis, yksi merkittävimmistä kasvattajista, on yrittänyt pelastaa rodun viimeisen 15 vuoden ajan. Nykyisestä 50 jäljellä olevasta yksilöstä kuitenkin vain harva on puhdasrotuinen.


title: Gulbene

text: Gulbene on kaupunki Itä-Latviassa. Se kuuluu Vidzemen maakuntaan. Kaupungin nimi muilla kielillä on Alt-Schwaneburg ja ГУЛБЕНЕ. Kaupunki on myös Gulbenen kunnan ("Gulbenes novads") hallintokeskus. Kunta muodostettiin vuoden 2009 hallintouudistuksessa kaupungista ja sitä ympärivistä 13 kylästä.


title: Pietarinen

text: Pietarinen on suomalainen sukunimi, joka on muun muassa seuraavilla henkilöillä:


title: Mattopyton

text: Mattopyton ("Morelia spilota") on suurikokoinen pytonkäärme Australian, Indonesian ja Uuden-Guinean seudulta. Lajiin kuuluu kuusi tunnettua alalajia, joista käytetään yleisnimiä mattopytonit ja timanttipytonit. Alalajeista "M. spilota spilota" ja "M. spilota imbricata" ovat uhanalaisia.


title: Mattopyton

text: Aikuinen mattopyton kasvaa noin 2–4 metrin mittaiseksi ja voi painaa 15 kg. Naaraat kasvavat yleensä koiraita suuremmiksi. Pisin vahvistettu mittaustulos on Irlannissa vankeudessa elänyt yksilö, joka oli 396 cm pitkä. Eri alalajit kasvavat eri kokoisiksi; "M.spilota mcdowelli" on suurin ja "M.spilota variegata" pienin. Mattopyton on hoikkarakenteinen ja sillä on kolmiomainen pää. Käärmeen väritys vaihtelee tummanvihreästä mustaan, keltaisilla tai valkoisilla kuvioilla joissa voi olla tumma reunus. Kuviointi muistuttaa vinoneliöitä, mistä johtuu yksi lajin nimistä, timanttipyton. Väreissä ja kuvioissa on suuria alalajikohtaisia eroja. Silmät ovat pään kokoon nähden normaalikokoiset ja pupilli on pystysuora. Ylähuulessa on lämpöä aistivia kuoppia.


title: Mattopyton

text: Mattopytoneita esiintyy Australian mantereella kaikkialla paitsi aavikolla. Lajia tavataan paljon lounaisosien metsissä. Indonesian ja Uuden-Guinean saarilla esiintyy myös joitakin alalajeja. Australian Queenslandin alueella elää alalaji "M. spilota cheynei", Murray- ja Darlingjokien alueella "M. spilota metcalfei" ja Länsi-Australiassa "M. spilota imbricata". Laji kiipeilee puissa ja väijyy usein saalistaan puunoksalle kiertyneenä. Pytonit menestyvät lämpimissä ja kuivissa metsissä sekä heinikoissa.


title: Mattopyton

text: Mattopyton syö jyrsijöitä, lintuja, lepakoita ja liskoja. Se vaanii saalistaan puussa tai maassa ja tappaa saaliinsa kuristamalla. Käärme on usein elinalueensa suurin petoeläin. Se saalistaa pääasiassa öisin.


title: Mattopyton

text: "Morelia spilota" jakaantuu seuraaviin kuuteen vahvistettuun alalajiin:


title: Piilonen

text: Piilonen on seuraavien henkilöiden sukunimi:


title: Piirainen

text: Piirainen on suomalainen sukunimi, joka on tunnettu vanhastaan Laatokan Karjalassa, Savossa, Kainuussa ja Pohjois-Pohjanmaalla. Tunnettuja nimenkantajia:


title: Piispanen

text: Piispanen on seuraavien henkilöiden sukunimi:


title: Pohjanen

text: Pohjanen on muun muassa seuraavien henkilöiden sukunimi:


title: Pohjolainen

text: Pohjolainen on seuraavien henkilöiden sukunimi:


title: 13th Breath of the Zodiac

text: 13th Breath of the Zodiac on suomalaisen psykedeelisen rockin yhtyeen Jess and the Ancient Onesin single, joka on julkaistu vuonna 2011. Siitä on julkaistu 500:n kappaleen rajoitettu 7" vinyylipainos.


title: 13th Breath of the Zodiac

text: Singlen B-puolen kappale "White Witch of Rose Hall" on cover-versio yhdysvaltalaisen rockyhtyeen Covenin vuonna 1969 levyttämästä kappaleesta.


title: Sulioottikoira

text: Sulioottikoira ("Canis suillus") on sukupuuttoon kuollut kreikkalainen koirarotu. Se oli ja on yhä korkein koskaan elänyt rotu.


title: Sulioottikoira

text: Sulioottikoira oli karskin, vaikuttavan ja kunnioitusta herättävän näköinen. Se oli valtavan kokoinen, äärimmäisen voimakas ja ketterä. Sen suu oli täyteläinen, korvat tavallisesti typistetyt ja karvapeite laadultaan jäykkää ja epähienoa. Se saavutti peräti 121 cm:n säkäkorkeuden. Se muistutti enemmän tanskandoggia kuin tyypillisiä vuoristokoiria.


title: Sulioottikoira

text: Sulioottikoira tunnettiin hurjasta ja aggressiivisesta luonteestaan. Sitä käytettiin pääasiassa omaisuuden vartiointiin, ja sota-aikana myös armeijan etuvartion suojelemiseen. Muihin tehtäviin lukeutuivat laumanvartiointi, villisian metsästys ja koiratappelut.


title: Sulioottikoira

text: Muinainen sulioottiheimo jalosti rodun Luoteis-Kreikassa Pargan lähistöllä sijaitsevassa vuoristossa, ja se oli yksi alkuperäisistä ja varhaisimmista molossikoirista. Se oli toisen poikkeuksellisen jättimäisen rodun, tanskandoggin kantarodun saksanvillisikakoiran, paikallismuunnos, ja se oli sukua paitsi kreikkalaisille, aasialaisille, albanialaisille ja jugoslavialaisille vuoristokoirille, näitä lyhyemmän ja jäykemmän karvapeitteensä vuoksi mahdollisesti myös ajokoirille ja muinaisille mastiffeille. Moni nykyinen eurooppalainen mastiffi polveutuu sulioottikoirasta.


title: Sarajevon raitiotieliikenne

text: Sarajevon raitiotiet on yksi Eurooppan vanhimmista sähköraitioteistä, ja se on avattu jo vuonna 1895. Raideleveydeltään 1,435 mm oleva raitiotie on 10,7 kilometriä pitkä. Se on 400 metrin pituista rautatieaseman haara lukuun ottamatta yksi pitkä reitti kaupungin pääbulevardilla Bulevar Meše Selimovićalla. Reitin varella on kääntösilmukoita, jossa osa linjoista käy kääntymässä. Keskustaan saapuessa reitti haarautuu ja kiertää ydinkeskustan ympäri vastapäivään yksiraiteisena. Linja 3 on ainoa linja joka ajaa koko reitin ympäri. Se yhdistää lännestä Ilidžan alueen idässä sijaitsevaan Baščaršijan vanhankaupungin alueeseen keskustassa. Raitiovaunuja liikennöi JKP GRAS Sarajevo, joka hoitaa myös kaupungin bussi- ja johdinautoliikenteen.


title: Sarajevon raitiotieliikenne

text: Reittiä käyttää kuusi eri raitiovaunulinjaa:


title: Sarajevon raitiotieliikenne

text: Sarajevon raitioteiden kalusto koostuu pääosin noin 90:stä ČKD Tatran 1970- ja 1980-luvulla valmistamista Tatra K2 nivelraitiovaunuista. Vuonna 2008 Amsterdamin kaupunki lahjoitti 16 vanhaa raitiovaunua Sarajevon raitioteille. Kaupungissa on myös vanhoja puna-valkoisia C1 nivelvaunuja Wienistä.


title: Oma

text: Oma (alun perin Kokino, kylän ensimmäisen talon asukkaiden mukaan) () on kylä ja Oman maalaiskunnan keskus Zapoljarnyin piirissä Nenetsian autonomisen piirikunnan länsiosissa Pohjois-Venäjällä.


title: Oma

text: Kylä sijaitsee Omajoen alajuoksun itärannalla, linnuntietä 17 kilometriä ja vesitse 47 kilometriä ylävirtaan joen laskukohdasta Barentsinmeren Tšošanlahteen. Nenetsian autonomisen piirikunnan länsiosissa sijaitsevaan Oman kylään ei ole ympärivuotisia tieyhteyksiä. Linnuntietä noin 300 kilometrin päässä idässä sijaitseva Nenetsian pääkaupunki Narjan-Mariin on saavutettavissa lähinnä lentäen. Lentoja on myös Arkangeliin.


title: Oma

text: Oma on nykyään osuuskuntamaisesti toimivan porotalouskolhoosin kotikylä. Kylästä löytyy myös lastentarha, koulu, terveysasema, postitoimisto ja pienlentokenttä.


title: Oma

text:
Kylä syntyi 1800-luvun alkupuolella kulkureitin varrelle; ensimmäiset asukkaat olivat Venäjän vanhauskoisia. Vuonna 1837 kylässä oli yksi talokunta, vuonna 1859 kaksi taloa ja 20 asukasta. Vuoteen 1922 mennessä talojen määrä oli kasvanut 22:een ja asukasluku 94:ään. 2000-luvun alussa taloja oli Oman kylässä noin 300 ja väestöä 930 henkeä. Väestö koostuu valtaosin venäläisistä, joskin noin 150 nenetsiä asui myös kylässä. Maalaiskunnan muita kyliä ovat noin 30 kilometriä idempänä sijaitseva Snopa (130 as. 2000-luvun alkupuolella) ja 30 kilometriä lännempää löytyvä Vižas (170 as. 2000-luvun alkupuolella).
Sittemmin väkiluku on kunnassa supistunut: vuoden 2010 väestönlaskennan mukaan koko Oman kyläneuvoston maalaiskunnassa asui yhteensä 937 henkeä.


title: Bush Brothers & Company

text: Bush Brothers & Company on yhdysvaltalainen elintarvikeyhtiö, joka on tunnettu etenkin pavuistaan. Yhtiö perustettiin vuonna 1908 ja sen kotipaikkakunta on Knoxville Tennesseessä. Yhtiön puheenjohtajana toimii Jim Ethier.


title: Bush Brothers & Company

text: Bush Brothers & Company aloitti vuonna 1908 tuottaen alun perin säilöttyjä tomaatteja Chestnut Hillsissä, Tennesseessä. Yhtiön perustivat Andrew Jackson Bush ja hänen kaksi veljeään Fred ja Claude. Yhtiö menestyi ensimmäisen maailmansodan aikana, jolloin Yhdysvaltain valtio osti siltä tarvikkeita ja 90 prosenttia yhtiön tuolloisesta säilöttyjen tomaattien tuotannosta meni sodan tarpeisiin. Yhtiöstä tuli osakeyhtiö vuonna 1922 ja se avasi toisen tehtaan vuonna 1928 Oak Groveen ja vuonna 1931 kolmannen Clintoniin. Vuonna 1944 seurasi puolestaan arkansasilaisen Blytheville Canning Companyn osto.


title: Bush Brothers & Company

text: Toisen maailmansodan jälkeen Bush Brothers & Company alkoi laajentaa tuotteitaan useisiin eri ruokatarvikkeisiin. Yhtiön ehkä kuuluisin tuote Bush’s Original Baked Beans tuotiin markkinoille vuonna 1968. Sen menestyksen taustalla on vuonna 1993 aloitettu mainoskampanja.


title: Bush Brothers & Company

text: Bush Brothers & Company on sittemmin kehittänyt Bush’s Original Baked Beansin menestyksen myötä useita muitakin papumerkkejä. Yhtiö myy arviolta 80 prosenttia Yhdysvaltojen kaikista säilötyistä pavuista. Yhtiöllä on nykyisin kaksi tehdasta, jotka sijaitsevat Chestnut Hillissä Tennesseessä ja Augustassa Wisconsinissa.


title: Waldorfinsalaatti

text: Waldorfinsalaatti tai waldorf-salaatti on New Yorkissa sijainneen Waldorf-hotellin mukaan nimensä saanut salaatti, joka sisältää omenaa, lehtiselleriä tai juuriselleriä sekä saksanpähkinää majoneesista, ranskankermasta tai jogurtista valmistetussa kastikkeessa. Se tarjoillaan tyypillisesti lehtisalaattipedillä alkuruoaksi tai kevyenä ateriana.


title: Waldorfinsalaatti

text: Salaatti kehitettiin vuosien 1893 ja 1896 välillä Waldorf-hotellissa, joka oli nykyisen Waldorf-Astoria Hotelin edeltäjä. Sen kehittäjäksi mainitaan yleisimmin hotellin ravintolan päähovimestari Oscar Tschirky. Vuonna 1896 waldorfinsalaatti mainittiin hänen mukaansa nimetyssä keittokirjassa, mutta resepti ei vielä tuolloin sisältänyt pähkinöitä. Saksanpähkinät olivat mukana, kun resepti julkaistiin vuoden 1928 "Rector Cook Bookissa".


title: Waldorfinsalaatti

text: Waldorf-Astoria Hotelin keittiömestarin David Garcelonin mukaan salaatin valmistus aloitetaan pinnoittamalla saksanpähkinät munanvalkuaisella ja sokeri-mausteseoksella (fenkoli, korianteri, cayennepippuri) ja laittamalla ne uunipellille paahtumaan, kunnes sokeri on karamellisoitunut. Sillä välin pilkotaan kuorittu juuriselleri ja hapahkot omenat julienne-tyyppisiksi tulitikkumaisiksi suikaleiksi mandoliinileikkurilla tai terävällä veitsellä.


title: Waldorfinsalaatti

text: Alun perin waldorfinsalaatin kastike tehtiin majoneesista, mutta nykyisin Waldorf-Astoria Hotelin keittiö valmistaa kastikkeen kevyemmin ranskankermasta, sitruunamehusta, saksanpähkinäöljystä, valkopippurista ja ripauksesta mustatryffeliä. Keittiömestarin mukaan myös hapankerma tai jogurtti-majoneesisekoitus tai jokin muu pähkinäöljy toimivat hyvin.


title: Waldorfinsalaatti

text: Waldorfinsalaatin resepteissä käytetään joskus juurisellerin sijasta lehtisellerin varsia, jolloin mausta tulee hieman raikkaampi ja kevyempi. Saksanpähkinöiden sijasta käyvät myös hieman makeammat pekaanipähkinät. Salaattiin voidaan lisätä myös ruokaisampia aineksia, kuten kanaa, kalkkunaa sekä viinirypäleitä, rusinoita tai taatelinpaloja.


title: Jess and the Ancient Ones (albumi)

text: Jess and the Ancient Ones on saman nimisen psykedeelisen rockin yhtyeen ensimmäinen studioalbumi. Se on julkaistu vuonna 2012 levymerkillä Svart Records.


title: Jess and the Ancient Ones (albumi)

text: Albumin CD-painos sisältää myös kappaleen "13th Breath of the Zodiac", joka on julkaistu myös singlenä.


title: Zlatiborinvuoristokoira

text: Zlatiborinvuoristokoira ("Zlatiborski ovčar") eli "zlatiborač" on serbialainen koirarotu. Se ei ole FCI:n eikä Serbian Kennelliiton Kinoloski Savez Republike Srbije (KSS) tunnustama.


title: Zlatiborinvuoristokoira

text: Zlatiborinvuoristokoira on leveäpäinen, vahvaluustoinen, leveärintainen, voimakasraajainen ja suoraselkäinen. Sen kuono ja leuat ovat voimakkaat, ja joiltain koirilta typistetään kotimaassaan toinen korva. Karvapeite on säänkestävä ja pohjavilla tiheä. Rodusta on kaksi karvamuunnosta: lyhyt- ja pitkäkarvainen. Väritys vaihtelee suuresti ja sekä yksi- että moniväriset sallitaan. Yleisimmät värit ovat harmaanruskea mustin merkein ja valkoinen tummin merkein, ja harvinaisimmat fawn ja keltainen. Kaksi viimeisimmäksi mainittua ovat kuitenkin harvinaisuudestaan huolimatta arvostetuimmat värit. Säkäkorkeus on noin 63,5 cm.


title: Zlatiborinvuoristokoira

text: Rotu on älykäs, itsenäinen ja pidättyväinen. Se on omistajaansa kiintynyt, mutta vieraita kohtaan epäluuloinen. Se on reviiritietoinen eikä yleensä tule toimeen muiden koirien kanssa. Sillä ei ole luontaista miellyttämishalua, joten vaikka se oppii nopeasti mitä siltä vaaditaan, sen kouluttaminen vaatii myös motivointia. Se ei ole kovin energinen eikä liikunnan suhteen erityisen vaativa. Sen puolustusvietti on kuitenkin voimakas, ja kun se kokee laumansa tai reviirinsä uhatuksi, se muuttuu hetkessä tyypillisen hidasliikkeisestä eläimestä täyteen nopeaan toimintavalmiuteen. Paikallisten mielestä se muistuttaa luonteeltaan huomattavasti enemmän kaukasianpaimenkoiraa kuin sarplaninacia ja muita balkanilaisia sukulaisrotujaan.


title: Zlatiborinvuoristokoira

text: Zlatiborinvuoristokoiran kantarotuna pidetään hertsegovinanvuoristokoiraa, jonka lisäksi sen jalostukseen ovat vaikuttaneet mm. saksanpaimenkoira, sarplaninac, sumadijanvuoristokoira ja tornjak. Sen alkuperäinen tehtävä oli vartioida ja ohjailla nautoja, lampaita ja vuohia, mutta sitä käytetään myös omaisuuden ja tiluksien vartiointiin. Sen jalostuksessa pääpaino on työkyvyllä ja luonteella ulkonäön jäädessä toissijaiseksi, mikä selittää populaation melko epäyhtenäisen ulkonäön.


title: Zlatiborinvuoristokoira

text: Rotu on verrattain terve ja molossikoiraksi poikkeuksellisen pitkäikäinen ja voi elää usein jopa 16-vuotiaaksi.


title: Jari Niemelä (toimittaja)

text: Jari-Pekka Akseli Niemelä (2. heinäkuuta 1962 Kokkola – 13. elokuuta 2016 Tampere) oli tamperelainen vapaa toimittaja ja tietokirjailija. Hän kirjoitti lukuisia kotiseutukirjoja Tampereesta sekä muita teoksia, joiden nimikkeiden lukumäärä kirjallisuuden alan tekijänoikeusjärjestö Sanaston luettelossa yltää 21:een. Tampere-aiheisia tietokirjoja Niemelä kirjoitti 12 kappaletta. Hän kuului Suomen tietokirjailijat ry:hyn. Koulutukseltaan Niemelä oli ylioppilas, hän oli myös käynyt Työväen Akatemian kulttuurilinjan 1981–83 ja opiskellut Tampereen yliopistossa 1983–86 toimittajatutkinnossa.


title: Jari Niemelä (toimittaja)

text: Jari Niemelä toimi 1980-luvun puolivälissä erilaisissa free lance- ja kesätoimittajuuksissa, vuodesta 1987 Radio 957:n toimittajana, 1992–93 Yleisradion Pohjois-Karjalan radion Joensuun aluetoimittajana, 1993–1998 Radio 957:n ohjelmapäällikkönä ja 1998–2012 Kaupunkilehti Tamperelaisen päätoimittajana. Lisäksi Niemelä toimi vuosina 2000–04 TV-Tampereen ohjelmapäällikkönä. Hän luennoi pitkään Tampereen historiasta mm. Ahjolan kansalaisopiston kursseilla.


title: Jari Niemelä (toimittaja)

text: Huhtikuusta 2012 Niemelä työskenteli vapaana toimittajana. Hän toimi myös kaupunkilehti Suur-Tampereen viikoittaisena kolumnistina. Syksyn 2012 kunnallisvaaleissa hänet valittiin SDP:n listoilta Tampereen kaupunginvaltuustoon.


title: Jari Niemelä (toimittaja)

text: Maaliskuussa 2015 Jari Niemelä palasi radioon perustamalla Pispalan Radion, jonka vastaavana ohjelmansuorittajana hän toimi.


title: Jari Niemelä (toimittaja)

text: Niemelä toimi Tampereen Pispalassa erilaisissa yhdistystehtävissä 2000-luvulla. Hänet valittiin 2011 Lauri Viita -seuran puheenjohtajaksi ja vuoden 2013 alusta Pispalan Moreeni ry:n puheenjohtajaksi.


title: Jari Niemelä (toimittaja)

text: Vuonna 2006 Jari Niemelä palkittiin Tampereen kaupungin 1. luokan kultaisella ansiomitalilla ja vuonna 2008 Tasavallan presidentti Tarja Halonen myönsi hänelle Suomen Valkoisen Ruusun I luokan mitalin kultaristein (SVR M I kr). Vuonna 2010 hänet nimettiin radiouransa ansioista kaupallisten paikallisradioiden Hall of Fameen.


title: Nizzansalaatti

text: Nizzansalaatti (ransk. "salade niçoise") on Ranskan Nizzan kaupungin mukaan nimetty, raakoja kasviksia, kalaa ja kananmunaa sisältävä salaattiruoka, joka tunnetaan ympäri maailmaa.


title: Nizzansalaatti

text: Nizzansalaatin yleisimpiä ainesosia ovat tomaatti, härkäpapu, punasipuli, tonnikala tai sardelli sekä keitetty kananmuna. Kastikkeena käytetään ranskalaista viinietikka-öljy-kastiketta (vinaigrette).


title: Nizzansalaatti

text: Perinteisimmässä versiossa mukana on punaista paprikaa, salottisipulia ja artisokansydämiä. Muita mahdollisia aineksia ovat tuore kurkku, oliivit ja lehtiselleri. Nizzansalaatti tarjoillaan usein lehtisalaattipedillä, vaikkei se kuulu alkujaan reseptiin.


title: Nizzansalaatti

text: Ranskalaisten mukaan aitoon nizzansalaattiin eivät myöskään kuulu peruna, riisi tai keitetyt kasvikset eivätkä vihreät pavut, joita siinä kuitenkin usein käytetään. Nizzansalaattiin, kuten mihinkään ruokalajeihin, ei kuitenkaan ole mitään yhtä ”virallista” ohjetta.


title: Álvaro Méndez

text: Álvaro Daniel Méndez Josa (s. 6. huhtikuuta 1976 Montevideo) on uruguaylainen jalkapalloilija. Hän pelaa brasilialaisessa São Josén joukkueessa Rio Grande do Sulin osavaltiosarjassa. Méndez on ammattilaisurallaan edustanut peräti 18 eri seuraa.


title: Álvaro Méndez

text: Veikkausliigassa Méndez pelasi FC Jazzissa seitsemän ottelun ajan vuonna 1997. Hän liittyi joukkueeseen elokuun alussa ja esiintyi lisäksi yhdessä UEFA Cupin ottelussa 1860 Müncheniä vastaan. Méndez onnistui kyseisessä pelissä myös maalinteossa.


title: Álvaro Méndez

text: Suomen lisäksi hän on pelannut myös Uruguayn, Argentiinan, Perun ja Hondurasin pääsarjoissa. Uruguayn mestaruuden Méndez voitti vuonna 2002.


title: Hertsegovinanvuoristokoira

text: Hertsegovinanvuoristokoira ("Hercegovski planinac") eli "herzegovač" on bosnia-hertsegovinalainen koirarotu.


title: Hertsegovinanvuoristokoira

text: Hertsegovinanvuoristokoira on massiivinen ja vahvaluustoinen, joskin ketterämpi kuin muut samantyyppiset balkanilaiset rodut. Se on leveäpäinen ja melko pitkäkuonoinen. Sen korvat ovat korkealle asettuneet ja koiran ollessa valppaana häntä kiertyy selän päälle. Rintakehä on leveä ja syvä. Karvapeite on pitkä, tiheä ja karhea. Tavallisin väritys on valkoinen eri värisin tummemmin merkein. Säkäkorkeus on noin 68,5 cm.


title: Hertsegovinanvuoristokoira

text: Rotu on energinen, perheeseensä syvästi kiintynyt mutta vieraita kohtaan epäluuloinen. Se ei luonnostaan tule toimeen muiden koirien kanssa, mutta se voi oppia sietämään toista saman sukupuolen yksilöä jos sen totuttaa tähän huolellisesti pennusta pitäen. Se soveltuu lauman vartioinnin lisäksi myös sen paimentamiseen.


title: Hertsegovinanvuoristokoira

text: Hertsegovinanpaimenkoira oli alun perin Balkanin alueella yleinen, mutta nykyisin se on alkanut risteytyä niin paljon sarplaninacin, tornjakin ja montenegrolaisten koirien kanssa, ettei puhdasrotuisia yksilöitä ole enää helppo löytää. Lisäksi 1990-luvulla Balkanin alueella käydyt sodat ovat vain vähentäneet populaation lukumäärää entisestään. 1990-luvun lopulla rotua yritettiin jo kertaalleen elvyttää zlatiborinvuoristokoiran avulla.


title: Jontte Valosaari

text: Jontte (Joonas) Valosaari (s. 5. huhtikuuta 1980 Helsinki) on helsinkiläinen poplaulaja. Hän solmi levytyssopimuksen EMI:n kanssa vuonna 2012.


title: Jontte Valosaari

text: Valosaari on laulanut muun muassa Brädin ja Cheekin albumeilla. Hänen ensimmäinen oma julkaisunsa, single "Jos mä oisin sun mies", jolla vierailee rap-artisti Elastinen, julkaistiin 9. marraskuuta 2012. Single sijoittui parhaimmillaan Suomen virallisen singlelistan toiselle sijalle. Jontte Valosaaren debyyttialbumi, "Haastaja", julkaistiin 26. huhtikuuta 2013. Albumin on tuottanut MGI.


title: Jontte Valosaari

text: Jontte Valosaari on osallistunut musiikkiluokalla perustamansa yhtyeen kanssa Rockin Suomen-mestaruus -kilpailuihin.


title: Jontte Valosaari

text: Valosaari on toiminut myös muun muassa palomiehenä, sairaankuljettajana, pelastussukeltajana ja puuseppänä. Hän avioitui fitnessmalli Mari Valosaaren (o.s. Kasvi) kanssa 8. kesäkuuta 2013. Parille syntyi tytär elokuussa 2013.


title: Power Rangers Mystic Forcen liittolaiset

text: Power Rangers Mystic Force liittolaiset ovat kuvitteellisia henkilöitä vuoden 2006 Power Rangers -sarjassa Power Rangers Mystic Force. Liittolaisten merkitys sarjassa oli merkittävä, koska he antoivat rangereille usein hyödyllisiä vinkkejä ja osa jopa auttoi heitä välillä taisteluissa.


text: Muinaisista Titaaneista ei tiedetä juurikaan muuta kuin että Mystic Rangerit ammensivat heistä voimansa. Heidät nähtiin aina silloin, kun rangerit muuttuivat rangermuotoihinsa ja kun Titan Megazord käytti "Titans Attack" -liikettä. Ne symboloivat mytologisia olentoja Maapallon eri mytologioista:


text: Niella oli alamaailman portinvartija ja Udonnan sisko, Nick Russelin täti ja Leanbow'n käly. Kun Leanbow oli Suuressa taistelussa astunut alamaailman portin toiselle puolelle, hän oli käskenyt Niellaa sinetöimään loitsulla portin. Niella joutui uhraamaan itsensä saadakseen taian toimimaan. Häneltä jäi tytär Clare. Kuten Clarella, myös Niellalla oli Ancient Mystic Mode nimeltä "Shining Moon Warrior".


text: Häntä näytteli Antonia Prebble.


text: Lumiprinssi oli Muinainen Mystinen Titaani ja mahdollisesti myös Udonnan voimien lähde. Hän oli toiminut kauan sitten mystisten velhojen ja siten myös Leanbow'n mentorina. Sittemmin hän oli siirtynyt asumaan lumiseen rinnakkaisulottuvuuteen. Hän ilmestyi eräänä päivänä ja määräsi Nickin hetkeksi Daggeronin opettajaksi, vaikka tavallisesti roolit olivat päinvastoin. Vaihdon tarkoituksena oli saada Daggeron seuraamaan vaistojaan Nickin tavoin. Lumiprinssi auttoi rangereita myös taistelussa Megahornia vastaan ja hän osoittautui varsin taitavaksi soturiksi. Lumiprinssi kuitenkin huomasi, että hänen voimansa olivat paljon heikommat normaalissa ulottuvuudessa verrattuna hänen omaansa. Sen takia hän siirsi Megahornin hetkeksi loitsulla omaan lumiseen ulottuvuuteensa, jossa hän taisteli yhdessä rangereiden kanssa Megahornia vastaan. Kun Daggeron viimein oppi läksynsä, Lumiprinssi antoi hänelle luvan taas taistella Megahornia vastaan ja palasi itse omaan ulottuvuuteensa. Myöhemmin Mystic Mother lähetti Lumiprinssin varoittamaan rangereita tulevasta vaarasta. Hän oli silloin pahasti haavoittunut.


text: Äänenä toimi Paolo Rotondo.


text: Mystic Mother oli kaiken hyvän taikuuden keisarinna, joka hallitsi taikamaailmaa. Udonna sanoi Mystic Motherin olleen aiemmin Rita hänen pimeinä aikoinaan. Mystic Mother sanoi tietävänsä oman kokemuksen kautta pahuuden heikkoudet ja kertoi Mestarille saavansa hänestä päänsäryn. Hetken näytti siltä, että Mestari onnistui tuhoamaan Mystic Motherin. Myöhemmin kuitenkin paljastui, että hän oli paennut ja myöntänyt Clarelle velhon oikeudet. Mystic Mother pukeutui valkoiseen asuun.


text: Häntä näytteli Machiko Soga, joka oli näytellyt myös Rita Repulsaa "Mighty Morphin Power Rangersin" ensimmäisellä tuotantokaudella. Mystic Motherin äänenä toimi Susan Brady.


text: Mystiset velhot olivat viisi soturia, jotka taistelivat Suuressa taistelussa pahuuden voimia vastaan. Jokaisella heistä oli oma värinsä ja elementtinsä. Heitä johti Leanbow, joka itse toimi punaisena mystisenä velhona. Keltaisen, sinisen, vaaleanpunaisen ja vihreän mystisen velhon nimiä ei kerrottu, mutta vaikutti siltä että Leanbow'ta lukuun ottamatta muut heistä tuhoutuivat Suuressa taistelussa. Power Rangerit olivat tavallaan heidän seuraajiaan.


text: Mystisten velhojen kasvot nähtiin selvästi jaksossa "Kadonnut soturi, Osa 1". Leanbow oli punainen mystinen velho. Keltainen ja vihreä mystinen velho olivat myös miehiä kun taas sininen ja vaaleanpunainen mystinen velho olivat naisia.


text: Toby Slambrook omisti Briarwoodin kaupungissa Rock Porium -musiikkiliikkeen, jossa viisi päärangeria olivat töissä. Toby ei kuitenkaan tiennyt, että hänen alaisensa olivat Power Rangereita. Välillä hän tietämättään myös auttoi rangereita taistelussa pahoja joukkoja vastaan. Tobyllä oli tapana neuvoa alaisiaan omalla humoristisella tyylillään. Hän myös kerran puolusti Nickiä, kun muut luulivat hänen varastaneen liikkeen varoja. Hän oli tunnettu musiikkitietämyksestään ja musiikkiaiheisista viittauksistaan. Toby ihaili myös kuvitteellista rockmuusikkoa nimeltä "Jake Bonebreaker". Vaikka Toby saattoi vaikuttaakin hieman hidasälyiseltä, hän oli todellisuudessa hyvä ratkaisemaan ongelmia. Hän suhtautui varsin pakkomielteisesti arvoituksia kohtaan, mutta hänet oli myös helppo saada siirtymään arvoituksesta toiseen. Vaikka Toby oli vain tavallinen ihminen, hän joutui usein tekemisiin taikuuden kanssa. Hän kuuli myös ainoana Solar Streakin äänen, kun Daggeron saapui hakemaan muita rangereita koulutukseen. Toby ratkaisi myös arvoituksen, josta rangerit saivat Tulisydämen munan haltuunsa. Tobyä luultiin aluksi portinvartijaksi ja kerran hän myös saattoi Phineaksen hammaslääkäriin.


text: Kun Imperious hyödynsi Jenjin voimia ja toivoi ettei Mystic Force Power Rangereita olisi koskaan ollutkaan, pahuuden voimat valloittivat maailman. Briarwoodissa musiikki oli kielletty, mutta siitä huolimatta Toby oli salaa pitänyt pienen soittorasian itsellään. Kun Necrolai löysi sen, Toby aiottiin viedä työvoimaksi kaivoksille. Kun Nick ja muut rangerit kuulivat Tobyn avunhuudot, he ryhtyivät vastarintaan Necrolain johtamia joukkoja vastaan jopa ilman voimiaan. Se vakuutti Magian tuomioistuimen peruuttamaan Imperiouksen toiveen, joka palautti rangereille heidän voimansa.


text: Myöhemmin Toby alkoi suhtautua epäilevästi työntekijöidensä yllättäviin katoamisiin ja palkkasi myös Leeleen töihin musiikkiliikkeeseensä. Myöhemmin rangerit kertoivat hänelle lopulta salaisuutensa. Toby pyysi heitä todistamaan väitteensä muuttumalla rangermuotoihinsa. Rangerit selittivät hänelle, että voimakas Hekatoid niminen vihollinen oli vienyt heidän voimansa eivätkä siten pystyneet todistamaan sitä. Tobyn mielestä oikeat Power Rangerit saisivat tilanteen selvitettyä ja auttoi rangereita taas tietämättään. Myöhemmin hän kuitenkin näki työntekijöidensä muuttuvan rangereiksi, kun he olivat saaneet voimansa takaisin. Sen jälkeen rangerit kertoivat hänelle tarkemmin tilanteestaan.


text: Toby palkkasi myös Phineaksen töihin liikkeeseensä. Se osoittautui kuitenkin huonoksi ratkaisuksi, sillä asiakkaat pelkäsivät Phineaksen ulkomuotoa. Toby joutui erottamaan Phineaksen välttääkseen liikkeensä konkurssin. Viimeisen taistelun aikana Toby sai vakuutettua Briarwoodin asukkaat siitä, että läheisessä metsässä asuvat olennot eivät olleet heidän vihollisiaan ja että molemmilla oli yhteinen vihollinen: alamaailman Mestari. Briarwoodin ja metsän olentojen usko Power Rangereihin palautti rangereille heidän voimansa, jotka oli aiemmin lähes kadonneet. Palautuneiden voimiensa avulla rangerit onnistuivat tuhoamaan Mestarin. Taistelun jälkeen Toby palkkasi Phineaksen uudestaan muutaman muun metsän olennon kanssa. Hän alkoi myös tapailla ihmiseksi muuttunutta Necrolaita.


text: Toby mainittiin levykaupan omistajana sarjan "Power Rangers Operation Overdrive" jaksossa "At All Cost". Hän oli myynyt lohikäärmeen suomun Andrew Hartfordille Defender Vestiä varten. Suomun sanottiin olleen peräisin Tulisydämestä.


text: Häntä näytteli Barnie Duncan.


text: Phineas oli puoliksi peikko ja puoliksi haltija, joka asui Rootcoren lähellä sijainneessa metsässä. Hänet nähtiin ensimmäisen kerran, kun hän pelasti Claren Hydra Worm nimisen hirviön kynsistä. Myöhemmin hän tapasi ja ystävystyi Nickin kanssa. Hän myös kertoi Nickille Necrolain ja Koraggin palvelleen suurempaa pahuutta nimeltä Octomus, joka oli alamaailman ylin mestari. Phineas ystävystyi muiden rangereiden kanssa sillä välin kun Nick oli Catastroksen kanssa jumissa toisessa ulottuvuudessa. Myöhemmin hän auttoi rangereita Tulisydämen etsinnöissä. Hän todisti silloin olleensa myös akrobaattisesti taitava. Phineas vietiin kerran myös ihmisten hammaslääkäriin, jossa häneltä poistettiin kipeä hammas. Hänet saattoi sinne Toby, jolle oli uskoteltu Phineaksen olleen "Xanderin setä hänen synnyinmaastaan". Hammaslääkärin vastaanotolla selvisi, että Phineaksella oli yhteensä 83 hammasta, joista kaikki eivät tosin kuuluneet hänelle. Hampaan poiston jälkeen Toby vei Phineaksen Rock Porium -musiikkiliikkeeseensä, jossa hän kuuli rockmusiikkia ensimmäisen kerran ja alkoi ihailla sitä. Phineas oli hieman kömpelö ja hänellä oli kuiva huumorintaju, mutta siitä huolimatta hän oli varsin ovela.


text: Vaikka Phineaksen alkuperä ja ensimmäiset vuodet eivät ole tiedossa, hänellä näytti olleen vahva suhde mystisiin velhoihin ja pieni mutta merkittävä rooli Suuressa taistelussa. Hän kertoi Clarelle olleensa todistamassa velhojen ja alamaailman välistä sotaa ja nähneensä, kuinka Calindor oli pettänyt Daggeronin. Phineas kertoi myöhemmin Daggeronille ja Udonnalle, että oli Daggeronin ja Calindorin taistelun aikana ottanut maasta Udonnan lapsen Bowenin ja vienyt sen turvaan ihmisten maailmaan.


text: Myöhemmin Phineas löysi Fightoen ja 50 Below'n hyökkäyksen kohteeksi joutuneen Koraggin haavoittuneena metsästä. Phineas ei juurikaan kunnioittanut Koraggia, sillä hän alkoi pitämään Koraggille humoristista muistopuhetta. Hän oli juuri ottamassa Koraggin miekkaa, kun Koragg heräsi ja alkoi uhkaamaan häntä. Koragg oli liian heikossa kunnossa puolustamaan itseään ja pyysi apua Phineakselta, johon hän vastentahtoisesti suostui. Kun Imperious loi Jenjin avulla maailman ilman Power Rangereita, syntyi uusi aikajana jossa Koragg ja Phineas olivat liittolaisia. Kun Koragg lähetti rangerit etsimään Magian tuomioistuinta toisesta ulottuvuudesta, hän lopetti liittonsa Phineaksen kanssa, joka näytti surulliselta sanoessaan "ystävälleen" hyvästi.


text: Kun kymmenen Terroria olivat näyttäytyneet ihmisten maailmassa, Phineas paljasti Nickille Nickin olevan olento nimeltä "Valo", koska hän oli voimakkaimman soturin ja vahvimman velhon jälkeläinen. Phineas myös kertoi, että Nickillä oli siksi kyky tuhota pahuus lopullisesti. Kun Oculous myöhemmin ampui Nickiä kohti tarkkuuskiväärillään, Phineas pelasti hänet luodin tieltä ja sai hänet jatkamaan taistelua. Phineas sai Nickin muistamaan myös Tulisydämen, josta muodostui Nickille voimakas Battlizer.


text: Myöhemmin Phineas kohtasi hyljeksityn Leeleen, jota kohtaan hän tunsi sympatiaa. Keskustelun aikana Leelee kertoi aikovansa pelastaa Udonnan, jonka Hekatoid oli aiemmin kaapannut. Phineas päätti lähteä Leeleen mukaan. Matkalla he kohtasivat Claren, joka selvitti välinsä Leeleen kanssa ja liittyi ryhmän kolmanneksi jäseneksi. He pääsivät salaa luolaan, jossa Udonnaa pidettiin vankina ja ottivat hänet ulos Hekatoidin häkistä. Ennen kuin he saivat Udonnan heräämään he joutuivat alamaailman rivisotilaiden ympäröimäksi. Phineas voitti käytännössä yksin koko joukon ja osoitti siten olleensa hyvä taistelija. Hänen taitojaan tehosti vielä Leeleen tuntema ihastus häntä kohtaan. Udonna oli yhä tajuton, joten kolmikko käytti Leeleen takaisin hankkimaa lumisauvaa hänen herättämiseen. Hekatoidin tuhoutumisen jälkeen järjestetyssä kokouksessa huomattiin, että kolmikosta oli tullut hyviä ystäviä ja he iloitsivat yhdessä onnistumistaan.


text: Myöhemmin Phineas toi kukkia Leeleelle Rock Porium -musiikkiliikkeeseen ja Leelee väitti heistä tulleen rakastavaisia. Phineas sai myös töitä liikkeestä. Liikkeessä asioineet ihmiset kuitenkin pelkäsivät häntä, joten Toby joutui irtisanomaan hänet. Viimeisen taistelun aikana Phineas kokosi Briarwoodin lähellä sijainneen metsän asukkaat yhteen ja sai heidät vakuutettua siitä, että ihmiset eivät olleet heidän vihollisiaan ja että heidän todellinen uhka oli alamaailman Mestari. Briarwoodin ja metsän olentojen usko Power Rangereihin palautti rangereille heidän voimansa, jotka oli aiemmin lähes kadonneet. Palautuneiden voimiensa avulla rangerit onnistuivat tuhoamaan Mestarin. Taistelun jälkeen Phineas pääsi takaisin töihin Rock Poriumiin muutaman muun metsän olennon kanssa.


text: Häntä näytteli Kelson Henderson.


text: Tulisydän oli mahtava voima, jota sekä rangerit että heidän vihollisensa etsivät. Rangerit lopulta löysivät sen ja veivät Rootcoreen, jossa Udonna paljasti heille sen olleen viimeisen lohikäärmeen muna. Rootcoresta löytyi kirja, jonka perusteella lohikäärme kuoriutuisi vain, jos munan rikkoisi vasaralla. Clare ei tätä menetelmää kuitenkaan hyväksynyt. Jenjin vapauduttua hän kertoi rangereille, että heidän pitäisi hautoa munaa, jotta se kuoriutuisi. Clare noudatti ohjetta ja kun lohikäärme kuoriutui, se sanoi hänelle ensimmäiseksi "Mama". Kuoriutumisen jälkeen Clare jatkoi sen hoitamista.


text: Myöhemmin Jenji tuli kateelliseksi Tulisydämen saamasta huomiosta ja hylkäsi poikasen metsään. Phineas löysi sen ja otti hetkeksi hoitoonsa. Hän alkoi jopa kutsua sitä nimillä "Phineas Jr." ja "P.J.". Phineaksen huolenpito sai Tulisydämen kutsumaan häntä nimellä "Daddy". Phineas kuitenkin kadotti lohikäärmeen, jonka jälkeen hän lähti etsimään sitä. Hän tapasi Claren ja he ymmärsivät etsivänsä samaa asiaa. Pian he näkivät, että Tulisydän oli kasvanut aikuiseksi ja oli jättimäinen. Tulisydän piti heitä yhä kuitenkin vanhempinaan, sillä he olivat pitäneet hänestä hyvää huolta.


text: Kun Imperious hyödynsi Jenjin voimia ja toivoi ettei Mystic Force Power Rangereita olisi koskaan ollutkaan, syntyi uusi aikajana jossa Koragg oli löytänyt ja kasvattanut Tulisydämen. Uuden aikajanan takia lohikäärme ei tunnistanut rangereita ja se syöksi heitä kohti tulta. Koragg sai kuitenkin lohikäärmeen rauhoittumaan ja vakuutettua työskentelemään rangereiden kanssa. Tulisydämen sanottiin pääsevän Magian tuomioistuimen ulottuvuuteen, joka osoittautuikin todeksi. Matkalla sinne he joutuivat kuitenkin taistelemaan Necrolaita vastaan, jonka Tulisydän sai kuitenkin pois perästään rajun ilmataistelun jälkeen. Päästyään perille tuomioistuimen ulottuvuuteen Tulisydän jätti heidät sinne ja lähti itse pois. Kun aikajana oli palautettu alkuperäiseksi, Tulisydän oli taas rangereiden kanssa kuin mitään ei olisi tapahtunutkaan.


text: Myöhemmin Tulisydän pystyi yhdistymään Nickin legendatilan kanssa, joka teki Nickistä Punaisen Dragon Fire Rangerin. Tulisydän nähtiin myöhemmin kuivattamassa vaatteita Jenjin kanssa sylkemillään liekeillä. Sarjan lopussa hän seurasi Nickiä, Udonnaa ja Leanbow'ta, jotka lähtivät tapaamaan Nickin adoptiovanhempia.


text: Sarjan "Power Rangers Operation Overdrive" jaksossa "At All Cost" Andrew Hartford mainitsi Tulisydämen, kun yhtä Tulisydämen suomuista käytettiin Defender Vestin viimeistelyyn. Sanottiin, että suomun oli myynyt hänelle Toby Slambrook. Ennen kuin se liitettiin Defender Vestiin, Moltor ja Vulcon onnistuivat hetkeksi varastamaan sen. Moltorin suunnitelmana oli muuttaa suomulla Vulcon täysin ylivoimaiseksi pedoksi, mutta rangerit saivat sen takaisin.


text: Jenji oli voimakas, nopeapuheinen ja kissaa muistuttanut lampun henki. Jenji oli Udonnan ja muiden mystisten velhojen vanha ystävä. Jenji oli kauan sitten ollut kotimaassaan kaikkein voimakkain ja suosituin kissa. Kaikki muut olivat pitäneet hänestä paitsi kissojen kuningas Rexigan. Kateellinen kuningas oli langettanut taian alamaistensa ylle, jolla hän sai kaikki luulemaan Jenjiä pahaksi. Se johti Jenjin karkottamiseen. Myöhemmin Daggeron löysi kulkurina toimineen Jenjin rikkauksien luota. Jenji päätti avata mystisen laatikon Daggeronin kielloista huolimatta, mutta laatikko oli oikeasti ansa ja melkein tuhosi hänet. Daggeron onnistui pelastamaan Jenjin laittamalla hänet lamppuun, joka teki Jenjistä toiveita toteuttaneen lampun hengen. Jenji oli tavallaan sidottu lamppuun, sillä hän ei voinut olla sieltä ulkona yli kahta tuntia kerrallaan tai hän olisi kadonnut lopullisesti.


text: Jenjin lamppu oli ollut myös pääroolissa, kun Daggeron oli Suuressa taistelussa sinetöinyt hänet ja Calindorin rannalla sijainneeseen luolaan. Myöhemmin sinetti rikkoutui, kun rangerit löysivät lampun. Jenji käyttäytyi jokseenkin pelkurimaisesti voimistaan huolimatta. Hän pakeni aluksi Imperiousta, mutta pääsi lopulta yli pelostaan. Hän pystyi myös kasvamaan yhtä jättiläismäiseksi kuin Imperious ja tarvittaessa muuttumaan energiaksi Daggeronin "Jenji Shining Attack" -viimeistelyliikettä varten. Hassuttelevasta persoonallisuudestaan huolimatta Jenji oli kyvykäs taistelija. Hän käytti taisteluissa kynsiään ja hänen taistelutekniikkansa oli nimeltään "Super Cat Attack", jossa hän yhdisteli raapimis- ja potkuhyökkäyksiä. Kun Calindor palasi Rootcoreen, Jenji yritti varoittaa rangereita ja Udonnaa Calindorin petoksesta. Hän ei kuitenkaan onnistunut siinä, koska Calindor pudotti kirjapinon hänen lamppunsa päälle. Karkotuksen takia Jenjistä oli tullut erittäin huomionkipeä ja hän tuli ajan kuluessa kateelliseksi Tulisydämelle. Jenji tapasi kerran myös Piggyn Briarwoodin kujalla, joka ilmestyi roskien joukosta. Piggy sanoi hänelle, että kahdenkymmenen vuoden kuluttua paikka olisi täynnä avaruusolioita.


text: Rangerit halusivat käyttää myöhemmin Jenjiä neljää barbaarista petoa vastaan, vaikka Daggeron oli asiasta eri mieltä. Kun rangerit taistelivat Fightoea ja 50 Below'ta vastaan, Daggeron antoi periksi ja käytti "Jenji Shining Attackia" heitä vastaan. Fightoe kuitenkin kaappasi Jenjin aseensa avulla ja vei hänet alamaailmaan, jossa Imperious päästi hänet vapaaksi. Koska Jenji oli lampun henki, hän joutui täyttämään Imperiouksen toiveen ettei Mystic Force Power Rangereita koskaan ollutkaan. Se sai rangerit voimattomiksi ja pahuuden voimat valloittivat maailman. Myöhemmin kuitenkin Magian tuomioistuin perui Imperiouksen tekemän toiveen ja palautti maailman normaaliksi. Leelee löysi Jenjin lampun ja vapautti hänet, kun Jenji lupasi hänelle yhden toiveen. Koska tyttö puri mietteliäänä kynsiään, Jenji kehotti häntä lopettamaan. Leelee sanoi usein purevansa niitä hermostuneena ja toivoi ettei olisi koskaan alkanut puremaan niitä. Jenji täytti hänen toiveensa ja Leeleen kynnet kasvoivat pitkiksi. Sen jälkeen Jenji pakeni Rootcoreen.


text: Myöhemmin Jenji muuttui hetkeksi kiveksi, kun Serpentinan käärme puri häntä ja Serpentina aktivoi kilpensä. Serpentinan tuhouduttua Jenji palasi normaaliksi. Hän toimi myös valvojana Imperiouksen ja Daggeronin välisessä kaksintaistelussa. Myöhemmin Sculpin tuhosi Jenjin, mutta hän heräsi henkiin Daggeronin mukana.


text: Äänenä toimi Oliver Driver.


text: Magian tuomioistuin koostui kolmesta voimakkaasta ja kankaisiin verhoutuneesta ihmismäisestä olennosta, joilta Mystic Force Power Rangerit pyysivät Imperiouksen tekemän pimeän toiveen peruuttamista. Punaiseen verhoutunut jäsen oli kolmesta kaikkein rauhallisin ja kokonaisvaltaisin, mustaan verhoutunut tuomioistuimen jäsen oli heistä kaikkein kuumapäisin ja valkoiseen verhoutunut tuomioistuimen jäsen oli kaikkein ymmärtäväisin, mutta myös uteliain. Rangerit pyysivät tuomioistuinta peruuttamaan Imperiouksen tekemän toiveen ja siten palauttamaan värit ja hyvän taikuuden maailmaan. Tuomioistuin antoi kielteisen päätöksen ja lähetti rangerit takaisin Briarwoodiin. Kun ryhmä Hidiakeja ja Styxoideja tarttui kiinni Tobyyn, rangerit yrittivät auttaa ystäväänsä ja taistelivat niitä vastaan ilman voimiaan. Tuomioistuin oli seurannut tapahtumia ja päätti palkita rangereiden urheuden palauttamalla maailman normaaliksi. Rangerit saivat siten voimansa takaisin ja jatkoivat taistelua niiden turvin. Pian kuitenkin hirviöt 50 Below ja Fightoe voittivat heidät. Kun rangerit ymmärsivät toimineensa aiemmin aina helpoimman kautta ja laiskistuneensa, tuomioistuin päätti palkita rangerit ja antoi heille uuden loitsukoodin, jonka avulla rangerit saivat käyttöönsä uuden legendatilan. Legendatilan avulla Mystic Rangerit pystyivät muuttumaan legendasotureiksi. Necrolai oli alamaailman pimeyden kätyri ja vampyyrien kuningatar, jota Koragg tai Morticon ei kunnioittanut. Necrolai osasi lentää ja hän tutkikin usein alueita Morticonille. Necrolai esitteli usein myös hirviöitä ja kehitti suunnitelmia. Hän oli vaikuttava taistelija, joka taisteli ajoittain rangereita vastaan. Vampyyrien kuningattarena valkosipuli tai auringonvalo ei vaikuttanut häneen. Necrolai tuhoutui kerran "Dawn Crystalin" voimasta, mutta hän palasi vähän myöhemmin henkiin. Vaikka hän aluksi väitti olleensa kuolematon, hän vaikutti pelänneen Morticonia ja jossain määrin myös Koraggia eikä puhunut heille usein. Necrolai vaikutti myös pelokkaalta, kun Morticon oli hyökkäävä häntä kohtaan hänen epäonnistuttua usein taisteluissa rangereita vastaan. Kun Morticon oli tuhoutunut, Necrolai hankki sinetöidystä luolasta Calindorin muumion ja kuljetti sen alamaailmaan, josta muodostui Imperious.


text: Necrolai oli kunnianhimoinen, sydämetön ja itsekeskeinen. Hän teki kaiken vain parantaakseen omaa asemaansa, sillä hän halusi parantaa asemaansa valtapelissä. Necrolai oli myös kyvykäs taistelija, joka pärjäsi ajoittain kaikkia Mystic Rangereita vastaan yksinkin jopa ilman taikuutta. Kuten Scorpina ennen häntä, Necrolai otti vain harvoin iskuja taisteluiden aikana.


text: Necrolai oli myös Leeleen äiti. Leeleen isä mainittiin vain harvoin ja Necrolai väitti muuttaneensa hänet madoksi. Necrolai ei näyttänyt välittäneen tyttärestään. Hän ei edes yrittänyt auttaa Leeleetä, kun Imperious muutti hänet hyönteiseksi. Necrolai itsekin muutti myöhemmin Leeleen hyönteiseksi, kun hän testasi violetin Mystic Morpherin voimia. Morticonin tuhouduttua Necrolailla oli pieni paniikkikohtaus hänen menetettyä johtajansa. Hän ilmoitti mestari Octomukselle ettei luottanut Koraggiin. Imperiouksen saavuttua Necrolai yrittikin mielistellä häntä omaksi edukseen.


text: Necrolai menetti myöhemmin Koraggilta saamansa taikuuden, joka oli ollut hänellä violetin Mystic Morpherin muodossa. Koragg halusi sen takasin, koska hän halusi haastaa rangereiden saamat uudet legendavoimat. Selitettyään tilanteen Mestarille, Koragg sai virallisesti taikuutensa takaisin ja Necrolai joutui olemaan taas ilman.


text: Myöhemmin, kun Imperious oli heikentänyt Leanbow'ta, joka oli vapauttanut rangerit alamaailmasta, Necrolai sai vietyä Leanbow'n takaisin Mestarin eteen, jossa hänet muutettiin jälleen Koraggiksi.


text: Alamaailman tukikohdan ja Imperiouksen tuhouduttua Necrolai näytti olleen epävarma tulevaisuudestaan. Hän kuitenkin löysi ennustusten kirjan, jota seuraamalla hän hylkäsi tyttärensä, löysi kymmenen Terroria ja suostutteli heidät hyökkäämään ihmisten maailmaan. Sen jälkeen hän vieraili usein Gekkorin kanssa ihmisten maailmassa.


text: Myöhemmin Necrolai kiinnitti Leanbow'hun suomun, jonka hän oli saanut Sculpinilta. Suomun avulla kymmenen Terroria selvittivät Leanbow'n sijainnin ja onnistuivat viemään Mestarin olemuksen häneltä. Necrolailla vaikutti olleen alemmuuskompleksi kymmenen Terrorin suhteen ja hän näytti myös vähän pelänneen heitä. Hän kuitenkin uskoi, että heidän käskyjään noudattamalla hän pystyisi säästämään itsensä.


text: Vaikka Necrolai tavallisesti suhtautui välinpitämättömästi Leeleetä kohtaan, hän osasi olla myös äidillinen. Kun Itassis määrättiin tuhoamaan kaikki ihmiset Mestarin nimissä, Necrolai anoi hänen säästävän Leeleen. Itassis oli valmis suostumaan, mutta Sculpin vaati myös Leeleen kuolemaa muiden ihmisten joukossa, koska hän oli valinnut heidät alamaailman sijasta. Se sai Necrolain lopulta pettämään Mestarin ja hän pelasti Itassiksen tuholta ja herätti myös Leanbow'n, Daggeronin ja Jenjin takaisin henkiin. Hänen tekonsa johdosta Necrolai muuttui ihmiseksi. Viimeisen taistelun jälkeen hän otti itselleen nimen Nikki ja hän alkoi tapailla Tobyä.


text: Necrolain ja Nikkin äänenä toimi Donogh Rees. Nikkiä näytteli Brigitte Berger.


text: Leelee Pimvare oli Necrolain teini-ikäinen tytär. Hän oli aiemmin kanta-asiakas Rock Porium -musiikkiliikkeessä, mutta pääsi myöhemmin sinne töihin. Leelee vietti aluksi paljon aikaa alamaailmassa äitinsä luona, mutta hylkäsi lopulta heidät normaalin elämän toivossa. Necrolai oli muuttanut hänen isänsä aiemmin madoksi. Ei kerrottu oliko Leelee äitinsä tavoin vampyyri, mutta hän näytti ja käyttäytyi kuin ihminen. Hän vaikutti myös melko kokeneelta taistelijalta, vaikka hänen äitinsä väitti Leeleen pehmenneen ihmisten maailmassa vietetyn ajan kuluessa. Leelee vaikutti olosuhteisiin nähden melko tavalliselta teini-ikäiseltä tytöltä. Hän käyttäytyi rangereita kohtaan yleensä turhamaisesti ja inhottavasti.


text: Leelee oli itsekeskeinen ja varsinainen ongelmien aiheuttaja. Hän muun muassa lavasti Nickin syylliseksi Rock Poriumin varojen katoamiseen, jotta Nick saisi potkut ja viettäisi enemmän aikaa hänen kanssaan. Hän otti hetkeksi myös aktiivisemman roolin alamaailmassa auttamalla pahuuden voimia heidän suunnitelmissaan. Kerran hän houkutteli Vidan Flytrapin klubille, jossa Vida muutettiin Necrolain ohjaamaksi vampyyriksi. Leelee auttoi myös Morticonia portinvartijan selvittämisessä. Leeleellä vaikutti olleen hankala suhde äitiinsä. Kerran hänen äitinsä määräsi Leeleen astumaan Imperiouksen muumion sisältäneeseen luolaan, vaikka pahat olennot eivät päässeet sisään. Necrolai ei myöskään välittänyt, kun Imperious muutti Leeleen hyönteiseksi. Necrolai muutti myöhemmin itsekin Leeleen hyönteiseksi, kun hän sai Koraggilta taikuuden käyttöönsä. Siitä huolimatta Leelee näytti välittäneen äidistään ja kuulosti masentuneelta jättäessään hänet. Leelee oli myös hieman yksinkertainen, sillä hän vapautti Jenjin alamaailman vankeudesta toivomalla ettei olisi koskaan purrut kynsiään.


text: Kun rangerit joutuivat vangeiksi alamaailmaan, he saivat tietää että Leelee kuului pahuuden voimiin. Leeleellä oli halu saada rangerit omiksi lemmikeikseen, mutta hän osoitti myös olleensa huolissaan heidän kunnostaan kun heidän voimiaan vietiin. Myöhemmin hänen äitinsä kiinnostui ennustusten kirjasta. Leelee päätti ettei voisi enää jatkaa pahana ja halusi hankkia ystäviä. Hän jätti alamaailman ja päätyi töihin Rock Poriumiin. Nick halusi aluksi kertoa Tobylle Leeleen salaisuuden, mutta muut rangerit estivät häntä. Leelee lupasi, että niin kauan kuin rangerit pitivät hänen salaisuutensa hän pitäisi heidän. Rangerit eivät luottaneet Leeleehen lainkaan ennen kuin hän osoittautui ahkeraksi työntekijäksi. Leelee joutui huolehtimaan musiikkiliikkeestä käytännössä yksin aina silloin kun rangerit olivat taistelemassa. Erään taistelun jälkeen he löysivät Leeleen uupuneena ja Rock Poriumin täysin siistinä. Leelee valittiin myös kuukauden työntekijäksi.


text: Myöhemmin Leelee tunsi itsensä onnettomaksi ja yksinäiseksi, kun rangerit eivät luottaneet häneen ja hänen äitinsäkin vain jumaloi Terroreita. Leeleellä ei ollut ketään kenelle uskoutua. Hän halusi tietää tulevaisuudestaan, joten hän päätti lukea ennustusten kirjaa. Hän järkyttyi huomatessaan, että hän seuraisi äitinsä jalanjälkiä ja hänestä tulisi jonain päivänä vampyyrien kuningatar.


text: Saatuaan tulevaisuutensa selville Leelee alkoi kapinoida äitiään ja kohtaloaan vastaan. Leelee auttoi Clarea ja Phineasta pääsemään alamaailmaan, jossa Udonnaa pidettiin vankina. Leelee oli vienyt äidiltään Udonnalta varastetun lumisauvan ja kolmikko sai sen avulla Udonnan vapaaksi. Sen jälkeen Power Rangerit hyväksyivät Leeleen ystäväkseen ja yhdeksi liittolaisistaan. Leelee myös ihastui Phineakseen ja myöhemmin heistä tuli rakastavaisia. Sarjan lopussa Leeleen äiti vaihtoi myös puolta suojellakseen tytärtään ja he muuttivat yhdessä Briarwoodiin asumaan. Phineas pysyi Leeleen rakastettuna.


text: Häntä näytteli Holly Shanahan.


text: Clare Langtree on kuvitteellinen henkilö Power Rangers -universumissa, joka esiintyi sarjassa "Power Rangers Mystic Force". Hän oli velhoksi kouluttautunut, hieman omituinen, kömpelö ja tunaroiva henkilö, joka ei kuitenkaan suostunut antamaan periksi. Hän oli Udonnan siskontyttö ja samalla oppilas. Aluksi Clare luuli olleensa paljon Niella äitiään huonompi taikuudessa kunnes sai selville, että hänen äitinsä oli ollut aivan yhtä kömpelö. Clarea näytteli Antonia Prebble.


text: Clare oli aluksi vain sarjan kevennyshahmo, joka yleensä laittoi itsensä pulaan taioillaan. Myöhemmin paljastui, että hän oli portinvartijan perillinen. Hänen äitinsä Niella kuoli kauan sitten, kun hän käytti kaikki voimansa sinetöidessään viholliset alamaailmaan. Portinvartijan tyttärenä Clare oli ainoa, joka pystyi avaamaan alamaailman portin. Udonna oli luvannut siskolleen Niellalle, että hän pitäisi Claren poissa vaikeuksista ja antaisi portinvartijan voimat hänelle vasta, kun hän olisi siihen täysin valmis. Morticonin takia hän joutui kuitenkin antamaan Clarelle voimat jo sitä aiemmin. Clare sai portinvartijan voimansa mystisestä tiarasta. Kun hän käytti sitä hänestä tuli todella rohkea ja voimakas. Hän vastusti määrätietoisesti pahuutta ja keskittyi vapauttamaan kaapatun Udonnan. Hän onnistui myös heikentämään Necrolaita ja viemään häneltä hänen uudet voimansa. Clare ei kuitenkaan pärjännyt taistelussa Koraggia vastaan. Lyötynä häntä käytettiin avaamaan alamaailman portti ja vapauttamaan Morticonin joukot. Nickin avulla Clare pääsi kuitenkin vapaaksi ja käytti sitten tiaran viimeiset voimat sulkemaan portin uudestaan.


text: Vaikka Claren portinvartijan voimat olivatkin sen johdosta mennyttä, hän oli yhä rangereiden tärkeä liittolainen ja jatkoi sitkeästi taikojen oppimista. Hän myös hautoi lohikäärmeen munaa, josta myöhemmin kuoriutui Tulisydän. Kuoriutumisen jälkeen Tulisydän kutsui häntä äidikseen ja Clare hoiti sitä kuin lastaan. Vaikka Tulisydän kasvoi myöhemmin monta kertaa Claren kokoiseksi, Clare huolehti siitä silti.


text: Claresta alkoi kehittyä taitavampi velho sen jälkeen, kun Udonna menetti voimansa käytettyään pimeää taikaa. Clare seurasi Udonnaa, kun hän lähti etsimään miestään, Leanbow'ta. Kun Clare ja Udonna saapuivat Nukkuvalle järvelle, Terrori nimeltä Hekatoid kuitenkin yllätti heidät. Hekatoid iski Claren tajuttomaksi ja kaappasi Udonnan.


text: Myöhemmin Clare lähti yhdessä Phineaksen ja Leeleen kanssa pelastamaan Udonnaa alamaailmasta. Udonnan pelastaminen tuotti tulosta vasta kun Leelee kaivoi esiin äidiltään viemänsä Udonnan lumisauvan. Sen avulla kolmikko sai Udonnan heräämään ja Leelee, Phineas ja Clare palasivat Rootcoreen voimansa takaisin saaneen valkoisen rangerin kanssa.


text: Viimeisen taistelun aikana Mystic Mother myönsi Clarelle täydet velhon oikeudet. Taistelun jälkeen Udonna jätti Rootcoren Nickin ja Leanbow'n kanssa ja Claresta tuli paikan uusi johtaja. Hän käänsi Xenotome-kirjan viimeisen sivun esiin ja onnistui muuttumaan näkymättömäksi, jossa hän oli ensimmäisessä jaksossa epäonnistunut.


text: Portinvartijana toimiessaan Clare sai voimansa Kuusta. Hän toimi alamaailman portinvartijana, joka pystyi ainoana henkilönä avaamaan ja sulkemaan portin. Necrolai käytti tietoa hyväkseen, kun hänelle selvisi Claren olleen portinvartijan perillinen. Clare pystyi muuttumaan todella vaikeita tilanteita varten myös Ancient Mystic Modeen nimeltä Shining Moon Warrior. Siinä muodossa hän kykeni ampumaan vihollisiaan energiasäteillä, laserköydellä tai voimakkailla energiakasautumilla nimeltä "Full Moon Blaze". Aseenaan hän käytti valkoista sauvaa.


text: Power Rangers Mystic Force RangerCentralissa


title: Ovie Iroro

text: Ovie Iroro (s. 24. marraskuuta 1993) on nigerialainen moottoriurheilija. Hän aloitti uransa kilpailemalla yksittäisissä kotimaansa karting-kilpailuissa. Vuonna 2012 Iroro ajoi kaksi kilpailua Formula Renault BARC-sarjassa saavuttamatta pisteitä.


title: Mika Kulmala

text: Mika Kulmalalla voidaan tarkoittaa seuraavia henkilöitä:


title: Valvetila

text: Valvetila on tajunnan tila, jossa ihminen tai eläin pystyy tekemään tiedostettuja toimintoja, kuten liikkumaan, syömään ja viestimään. Ihmiset ovat yleensä valveilla päivisin, mutta yöeläimet ovat valveilla öisin. Valvetilan vastakohta on uni.


title: Valvetila

text: Valvetilassa ei voi pysyä jatkuvasti, vaan ihmisten ja eläinten on nukuttava välillä.


title: Mika Kulmala (mäkihyppääjä)

text: Mika Kulmala (s. 25. huhtikuuta 1989) on suomalainen uransa lopettanut mäkihyppääjä, joka edusti Lahden Hiihtoseuraa.


title: Mika Kulmala (mäkihyppääjä)

text: Mäkihypyn maailmancupin karsintaan hän osallistui ensimmäisen kerran Kuusamossa marraskuussa 2012 sijoittuen sijalle 41. Hän oli ensimmäinen, joka karsiutui kilpailusta. Hänet valittiin Suomen joukkueeseen seuraavan päivän joukkuekilpailuun.


title: Frans Keränen

text: Frans August Keränen (s. 12. toukokuuta 1889 Paltamo – 6. marraskuuta 1964) oli suomalainen päätoimittaja ja edistyspuolueen poliitikko.


title: Frans Keränen

text: Keräsen vanhemmat olivat maanviljelijä Lauri Keränen ja Elsa Kustaava Kemppainen. Hän kävi maamieskoulun 1906–1907 sekä opiskeli kansanopistossa 1907–1909.


title: Frans Keränen

text: Keränen toimi Etelä-Saimaa-lehden päätoimittajana 1915–1918, Karjalan Aamulehden toimitussihteerinä 1918–1921 ja Turun Sanomain toimitussihteerinä 1921–1925. Hän oli sitten päätoimittajana Kaleva-lehdessä 1925–1928, Tampereen Sanomissa 1928–1930 ja Etelä-Suomen Sanomissa 1932–1962.


title: Frans Keränen

text: Keränen oli edistyspuolueen puoluesihteerinä 1930–1932 ja hän toimi edistyspuolueen piirisihteerinä Viipurin 1äänin molemmissa vaalipiireissä 1919–1921, Turun läänin eteläisessä vaalipiirissä 1921–1925 ja Oulun läänin vaalipiirissä 1925–1928. Keränen oli Lahden kaupunginvaltuuston jäsen 1940–1948 ja Lahden edistysseuran puheenjohtaja 1932–1949.


title: Kiipijämonnit

text: Kiipijämonnit eli vanhemmalta nimeltään nahkaimumonnit ("Astroblepidae") on monnikaloihin kuuluva heimo. Heimon lajeja tavataan nopeasti virtaavista makeista vesistä Etelä-Amerikasta.


title: Kiipijämonnit

text: Varhaisimmat kiipijämonnien heimoon kuuluvien lajien fossiilit on ajoitettu tertiäärikaudelle. Nykyään heimoon kuuluu 1 suku ja lähteestä riippuen 40–54 lajia. Suurin osa niistä on pienikokoisia ja jäävät alle 10 cm:n mittaisiksi, mutta suurimmat lajit voivat kasvaa 30 cm pitkiksi. Tyypillisiä piirteitä ovat imumonnien suuta muistuttava imusuu, pitkänomainen ja suomuton ruumis, lyhyt selkäevä ja leveähköt rintaevät. Kiipijämonneilla voi olla rasvaevä, mutta se puuttuu eräiltä lajeilta.


title: Kiipijämonnit

text: Kiipijämonnilajeja tavataan Andeilta alueelta joka ulottuu Panamasta, Kolumbian ja Venezuelan kautta Boliviaan. Heimon kalat elävät jopa 3 500 metrin korkeudella sijaitsevissa nopeasti virtaavissa puroissa ja joissa. Ne tarrautuvat suullaan kiviin ja voimakkaiden lihastensa avulla ne voivat jopa nuosta ylös vesiputouksia. Kiipijämonnilajien ravintoa ovat vesihyönteisten toukat.


title: Pohjonen

text: Pohjonen on suomalainen sukunimi, joka on muun muassa seuraavilla henkilöillä:


title: Dollart

text: Dollart (, vanhastaan suomeksi "Dollartti") on Alankomaiden ja Saksan välillä sijaitseva Pohjanmeren lahti, johon laskee Emsjoki. Lahti on 13 km pitkä ja 6–12 km leveä. Laskuveden aikaan suuri osa lahdesta on kuivana.


title: Dollart

text: Dollart syntyi vuosina 1277–1287 Pohjanmeren tulviessa hävittäen 50 paikkakuntaa. Osa menetetystä maasta on sittemmin vallattu takaisin mereltä.


title: Dollart

text: Alankomaat ja Saksa ovat eri mieltä valtionrajan paikasta Dollartissa ja Emsin estuaarissa. Asialla on merkitystä Borkumin luoteispuolelle rakennettavan tuulivoimapuiston vuoksi.


title: Dollart

text: Helmikuussa 2011 Google Maps herätti huomiota vetämällä rajaviivan Dollartin pohjoisrantaan niin, että saksalaisen Emdenin kaupungin satama-altaatkin olisivat kuuluneet Alankomaille.


title: Poikolainen

text: Poikolainen on suomalainen sukunimi, joka on muun muassa seuraavilla henkilöillä:


title: C. O. Frietsch

text: Carl Olof (Ole, C.O.) Frietsch (24. maaliskuuta 1901 Praha – 19. elokuuta 1973 Malles, Val Venosta, Etelä-Tiroli, Italia) oli suomalainen pääkonsuli ja ruotsalaisen kansanpuolueen kansanedustaja.


title: C. O. Frietsch

text: Frietschin vanhemmat olivat diplomi-insinööri Karl Gustaf Frietsch ja Eva Lönnblad. Hän pääsi ylioppilaaksi 1920 ja opiskeli sitten Kielin yliopistossa valmistuen sieltä valtiotieteen tohtoriksi 1926.


title: C. O. Frietsch

text: Frietsch toimi Pohjoismaiden Yhdyspankin virkailijana Helsingissä 1927–1937 ja pankin prokuristina 1935–1937. Hän oli osuuskauppa Varubodenin mainospäällikkönä 1937–1940 ja Uudenmaan liikevaihtoverokonttorin johtajana 1941–1945. Frietsch oli myös Kontorsvärlden-lehdessä toimitussihteerinä 1933–1935 ja päätoimittajana 1935–1937 sekä Vi och vårt -lehden päätoimittajana 1937–1945.


title: C. O. Frietsch

text: Sotavuosien jälkeen Frietsch oli sanomalehtiattasheana Suomen Tukholman lähetystössä 1946–1948, lähetystösihteerinä Tukholmassa 1948–1950 sekä 1953–1956, lähetystösihteerinä Oslossa ja Kööpenhaminassa 1948–1950 sekä lähetystösihteerinä Washingtonissa 1950–1953. Hän oli sen jälkeen lähetystöneuvoksena Wienissä 1956–1957, Suomen pysyvä edustaja YK:n Wienin päämajassa 1956–1961 sekä viimeksi pääkonsulina Hampurissa 1961–1965.


title: C. O. Frietsch

text: Frietsch oli RKP:n kansanedustajana 1936–1945 edustaen Uudenmaan läänin vaalipiiriä. Frietsch siirtyi kesken edustajakautensa sanomalehtiattasheaksi Tukholmaan joulukuussa 1945 ja hänen tilalleen eduskuntaan tuli RKP:n Henrik Kullberg. Frietsch toimi eduskunnan pankkivaliokunnan puheenjohtajana, kuului Yleisradion hallintoneuvostoon ja Kansaneläkelaitoksen lisättyyn hallitukseen. Hän oli myös Suomalais-amerikkalaisen yhdistyksen, Suomen ruotsalaisen konttoristiliiton ja Suomen ruotsalaisen pankkimiesyhdistyksen puheenjohtajana.


title: C. O. Frietsch

text: Frietsch kuului jatkosodan aikana rauhanoppositioon ja hän oli yksi Kolmenkymmenenkolmen kirjelmän laatijoista ja allekirjoittajista. Hän oli sodan aikana myös eduskunnan ulkoasiainvaliokunnan jäsen. Vuonna 1945 hän julkaisi sodanaikaista politiikkaa arvostelleen teoksen "Finlands ödesår 1939-1943" (suomeksi nimellä "Suomen kohtalonvuodet").


title: C. O. Frietsch

text: Frietsch oli naimisissa 1927–1964 Anna Liesbeth Hollen kanssa ja vuodesta 1965 Leni Hanna Magda Maria Delwallin kanssa.


title: Poikonen

text: Poikonen on seuraavien henkilöiden sukunimi:


title: Martti Peltonen (kansanedustaja)

text: Martti Herman Peltonen (31. elokuuta 1901 Orivesi – 3. lokakuuta 1973 Vihti) oli suomalainen sosialidemokraattien kansanedustaja ja luennoitsija.


title: Martti Peltonen (kansanedustaja)

text: Peltosen vanhemmat olivat tilallinen Vihtori Peltonen ja Iita Matilda Siltala. Hän kävi kansakoulun ja työskenteli sitten vuoteen 1935 saakka mekaanikkona, sähköasentajana, autonkuljettajana ja lämmittäjänä Keravalla ja Helsingissä. Hän oli Lapin piirin sosialidemokraattien luennoitsijana 1935–1939, toimi asianajajana Helsingissä ja oli viimeksi jääkonemiehenä Helsingissä 1951–1966. Peltonen oli vangittuna poliittisista syistä Suomen sisällissodan jälkeen 1918.


title: Martti Peltonen (kansanedustaja)

text: Peltonen oli SDP:n kansanedustajana 1939–1945 edustaen Lapin läänin vaalipiiriä. Hän oli myös Keravan kauppalanvaltuuston jäsenenä ja kuului Sosialidemokraattisen työläisnuorisoliiton liittotoimikuntaan. Peltonen kuului jatkosodan aikana 1943 Kolmenkymmenenkolmen kirjelmän allekirjoittajiin.


title: Martti Peltonen (kansanedustaja)

text: Martti Peltonen oli naimisissa vuodesta 1925 Aili Ingrid Heleniuksen kanssa.


title: Polvinen

text: Polvinen on seuraavien henkilöiden sukunimi:


title: K. J .Wenman

text: Karl Johan Wenman (26. tammikuuta 1895 Närpiö – 23. syyskuuta 1964 Närpiö) oli suomalainen sosialidemokraattien kansanedustaja ja maanviljelijä.


title: K. J .Wenman

text: Wenmanin vanhemmat olivat maanviljelijä Karl Johan Wenman ja Lisa Johanna Mannfolk. Hän kävi maamieskoulun, oleskeli siirtolaisena Yhdysvalloissa 1916–1920 ja toimi sitten maanviljelijänä Närpiössä.


title: K. J .Wenman

text: Wenman oli SDP:n kansanedustajana 1933–1945 edustaen Vaasan läänin eteläistä vaalipiiriä. Hän oli myös Närpiön kunnanvaltuuston jäsenenä ja oli presidentin valitsijamiehenä vuosien 1937, 1940, 1943 ja 1950 presidentinvaaleissa. Wenman kuului jatkosodan aikana 1943 Kolmenkymmenenkolmen kirjelmän allekirjoittajiin.


title: K. J .Wenman

text: Karl Wenman oli naimisissa vuodesta 1916 Anna Selina Sjögårdin kanssa.


title: Gottfrid Lindström

text: Johannes Gottfrid Lindström (8. elokuuta 1887 Dragsfjärd – 16. kesäkuuta 1975 Dragsfjärd) oli suomalainen sosialidemokraattien kansanedustaja, varastonhoitaja ja herastuomari.


title: Gottfrid Lindström

text: Lindströmin vanhemmat olivat torppari Elias Lindström ja Edla Charlotta Fagerström. Hän kävi kansakoulun ja työskenteli sitten merimiehenä sekä Taalintehtaan rautaruukin palveluksessa työmiehenä ja varastonhoitajana. Lindström toimi myös lautamiehenä.


title: Gottfrid Lindström

text: Lindström oli SDP:n kansanedustajana 1933–1945 edustaen Turun läänin eteläistä vaalipiiriä. Hän oli Dragsfjärdin kunnanvaltuuston puheenjohtajana ja kunnallislautakunnan varapuheenjohtajana sekä oli presidentin valitsijamiehenä vuosien 1937, 1940 ja 1943 presidentinvaaleissa. Lindström kuului jatkosodan aikana 1943 Kolmenkymmenenkolmen kirjelmän allekirjoittajiin.


title: Gottfrid Lindström

text: Gottfrid Lindström oli naimisissa vuodesta 1916 Anna Josefina Nummelinin kanssa.


title: Balvi

text: Balvi on kaupunki Itä-Latviassa Latgalen maakunnassa. Eri kielissä nimi on muodoissa Balvi, Balvy, Bolowsk, Bolvi, БАЛВИ. Kaupunki on myös Balvin kunnan (latv. "Balvu novads") keskustaajama. Balvi on rakentunut kahden järven ("Balvu ezers" ja "Pērkonu ezers") väliselle kannakselle. Se on myös kahden valtatien, luoteen suunnasta Gulbenesta Viļakaan ja edelleen Venäjän puolelle jatkuvan P35:n ja etelään Rēzekneen vievän P47:n risteyskohta. Balvissa ollaan kahden maakunnan, Latgalen ja Vidzemen rajalla, mutta Latgalen puolella.


title: Balvi

text: Balvin seutu poikkeaa muusta Latgalesta runsaiden metsien, järvien ja jokien ansiosta. Kaupungin keskustassa on entinen "Balvin kartano" (Balvu pils), jonka ympärillä on "Karhupuistoksi" (Lāča dārzs) nimitetty alue, joka on erilaisten kulttuuritapahtumien pitopaikka. Kaupunkialueen eteläreunalla on latgallien partisaanipatsas "Balvi Staņislavs" vuodelta 1938. Sen on suunnitellut taiteilija Karlis Jansons ja se kuvaa latgallien vastarintaa bolševikkeja vastaan 1918. Neuvostoliiton hallitessa aluetta patsas hävitettiin, mutta 1990-luvulla se pystytettiin uudelleen.


title: Balvi

text: Balvi mainitaan jo keskiaikaisissa asiakirjoissa. Latgale puolalaistui voimakkaasti 1500-1700-luvuilla ja roomalaiskatolinen uskonto juurtui sinne. Balvin kartanon historia ulottuu vuoteen 1765, jolloin puolalainen Konstancija Hilsena rakensi paikalle puisen kartanon. Venäjän valtaan jouduttuaan 1776 kartano siirtyi Jelagin-suvulle, 1806 Horozhinsky-suvulle ja 1876 baltiansaksalaiselle Transehe-Roseneck-suvulle. Balvi sai kaupunkioikeudet itsenäisen Latvian aikana vuonna 1928. Alueen juutalaisväestö joutui holokaustin kouriin vuodesta 1941 alkaen (Stahlecker-ryhmä). Kaupunki paloi sodan loppuvaiheessa 1945 ja se rakennettiin uudelleen osittain neuvostotyyliseksi. 1990-luvulla Balvi oli latgallien laulavan vallankumouksen keskus.


title: Metsästäjä (lehti)

text: Metsästäjä on Suomen riistakeskuksen julkaisema aikakauslehti. Aiemmin lehteä julkaisi Metsästäjäin Keskusjärjestö. Lehti ilmestyy ruotsiksi nimellä Jägaren.


title: Metsästäjä (lehti)

text: Metsästäjä-lehden aiheita ovat riistaeläimet, riistanhoito ja riistakantojen verotus sekä riistatalous ja sen yhteys muuhun luontoon ja yhteiskuntaan. Lehdessä käsitellään myös yleisesti metsästystä sekä Suomen riistakeskuksen uutisia.


title: Metsästäjä (lehti)

text: Metsästäjä-lehti jaetaan jokaiselle riistanhoitomaksun maksaneelle metsästäjälle sekä useille riistatalouteen liittyville virastoille ja oppilaitoksille. Lehden levikki on yli 300 000. Lehti ei ole irtomyynnissä. Lehti ilmestyy kuudesti vuodessa.


title: Metsästäjä (lehti)

text: Lehti aloitti 1952 nimellä "Metsästäjäliiton tiedoitukset" ja se jakaantui 1954 suomenkieliseksi "Suomen metsästäjä" ja ruotsinkieliseksi "Jägaren" lehdeksi. Vuonna 1968 nimi lyheni pelkäksi metsästäjäksi.


title: Hans-Peter Siefen

text:
Hans-Peter Siefen on vuonna 1983 syntynyt keskisuomalainen yrittäjä, joka on toinen Nordic Business Group Oy:n perustajista. Nordic Business Groupin tytäryhtiöistä tunnetumpi Nordic Business Forum Oy järjestää mm. vuotuista Nordic Business Forum -seminaaria, Business Summit -seminaaria ja julkaisee Nordic Business Report -lehteä. Toinen tytäryhtiö, Nordic Business Investments Oy, toimii asuntosijoituskentällä. Siefen on Nordic Business Groupin hallituksen puheenjohtaja.
Nordic Business Forum valittiin vuonna 2011 vuoden Keskisuomalaiseksi markkinointiteoksi.


title: Hans-Peter Siefen

text: Siefen aloitti yrittämisen 19-vuotiaana vuonna 2003.


title: Purhonen

text: Purhonen on suomalainen sukunimi, joka on muun muassa seuraavilla henkilöillä:


title: Terry Bozzio

text: Terry John Bozzio (s. 27. joulukuuta 1950) on yhdysvaltalainen rumpali, joka tunnetaan parhaiten työstään Missing Persons -yhtyeessä, ja Frank Zappan yhtyeessä.


title: Terry Bozzio

text: Bozzio syntyi San Franciscossa, Kaliforniassa. Hän alkoi soittaa itse rakentamaansa rumpusettiä 6-vuotiaana, ja 13-vuotiaana näki Beatlesin Ed Sullivan Showssa ja innostui rumpujen soitosta tätä kautta. Hän alkoi vaatia isältään rumputunteja. 1960-luvulla hän soitti autotallibändeissä kuten Blue Grass Radio, The Yarde, ja Tamalpais Jungle Mountain Boys.


title: Terry Bozzio

text: Vuonna 1968 Bozzio liittyi Sir Francis Drake High Schooliin San Anselmossa, Kaliforniassa, jossa hän voitti stipendin, ja myöhemmin siirtyi Marinin collegeen. Tänä aikana hän opiskeli Chuck Brownin, Lloyd Davisin ja Roland Kohloffin johdolla rumpujen ja timpanin soittoa.


title: Terry Bozzio

text: Vuonna 1975 hän alkoi soittaa Frank Zappan kanssa.


title: Terry Bozzio

text: Marraskuusta 2008 lähtien Bozzio on soittanut kitaristi Allan Holdsworthin, basistin Tony Levinin ja rumpali Pat Mastelotton kanssa kokeilevassa HoBoLeMa-yhtyeessä.


title: Ida Sargent

text: Ida Sargent (s. 25. tammikuuta 1988) on yhdysvaltalainen maastohiihtäjä.


title: Ida Sargent

text: Maastohiihdon maailmancupissa Sargent kilpaili ensimmäisen kerran Jällivaaran viestissä marraskuussa 2010. Henkilökohtaisessa kilpailussa hän kilpaili ensimmäisen kerran helmikuussa 2011 Drammenissa. Maailmancupin pisteille Sargent pääsi ensimmäisen kerran Roglassa joulukuussa 2011 oltuaan sprintissä 25:s. Maailmancupissa Sargent on ollut palkintopallilla kerran sijoittuessaan kolmanneksi perinteisen hiihtotavan sprintissä Pyeonchangissa helmikuussa 2017.


title: Ida Sargent

text: Sotšin olympialaisissa 2014 Sargent oli vapaan hiihtotavan sprintissä 19:s ja 10 kilometrin perinteisellä 34:s. Hiihdon maailmanmestaruuskilpailuihin Sargent on osallistunut neljä kertaa. Hänen paras saavutuksensa on 24:s sija Lahden MM-kilpailujen vapaan hiihtotavan sprintissä.


Suomen kunniapääkonsulaatti Göteborgissa edustaa Suomea Länsi-Ruotsissa. Kunniapääkonsulaatin toimialueeseen kuuluvat Göteborg, Malmö ja Lund.


title: Suomen kunniapääkonsulaatti Göteborgissa

text: Suomen ensimmäinen konsuli Göteborgiin nimettiin 12. marraskuuta 1919. Konsuliksi valittiin Algot Friman viiden halukkaan joukosta. Göteborgin-konsulaatin tehtävät painottuivat alussa merimiesten passiasioiden hoitamiseen, kauppaan, kulttuuriin ja Suomen tunnetuksi tekemiseen. Apunaan hänellä oli sihteerinä Elsa Lantto ja myöhemmin varakonsuli Otto Lesslie. Joulukuussa 1926 Friman erosi ja hänen tilalleen tuli Vidar Olburs. Hänen kuoltuaan syyskuussa 1931 konsuliksi tuli entinen varakonsuli Otto Lesslie, joka puolestaan kuoli kesäkuussa 1936. Lessilien seuraajana toimi laivanvarustaja William Kjellberg 4. marraskuuta 1936 alkaen.


text: Talvisodan aikana konsulaatin merkitys kasvoi eritysesti laiva- ja merimiesasioissa. Kjellberg erotettiin vuonna 1942. Samalla konsulaatti nostettiin pääkonsulaatiksi. Pääkonsulina toimi 1. lokakuuta 1942 alkaen P. J. Hynninen ja hänen jälkeensä Hugo Valvanne ja Ragnar Numelin.


text: Vuonna 1947 luovuttiin pääkonsulista ja siirryttiin kunniapääkonsuliin, jollaiseksi valittiin aiemmin erotettu Kjellberg. Varakonsuli oli Heikki Hannikainen. Kjellberg pyysi eroa tehtävistään helmikuussa 1949 ja häntä seurari karrieerikonsuli Lauri Hjelt. Säästösyistä vuoden 1950 lopulla luovuttiin palkastusta päänkonsulista ja siirryttiin maailmansotien väliseen malliin, jossa tehtäviä hoiti henkilö oman töidensä ohella, ensin Lars Hill-Lindquist ja sitten Gustaf Ågren. 1. marraskuuta 1959 kunniapääkonsulaattiin lähetettiin Suomesta varakonsuliksi Martti Harju, ja vuonna 1961 palkattiin toimistoapulainen työmäärän kasvamisen vuoksi. Lisätöitä aiheuttivat ennen muuta suomalaisten siirtolaisten asiat.


text: Vuonna 1973 konsulaatin statusta nostettiin ja siitä tuli taas pääkonsulaatti ja sinne lähetettiin Suomesta 1.3.1973 pääkonsuli Erik Hellqvist. Vuonna 2001 pääkonsulaatti muutettiin konsulaatiksi, jota johti konsuli. Viimeisin muutos tapahtui 1. elokuuta 2011, jolloin konsulaatti muutettiin taas kunniapääkonsulaatiksi ja kunniapääkonsulina toimii Heli van der Valk.


title: Kaikki suvussa

text:
Kaikki suvussa on rap-yhtye TKK:n ja Setä Tamun vuonna 2000 julkaisema EP.
EP:n tunnetuimpia kappaleita ovat "Tuu mun autoon" sekä "Lauantai osa 2".


title: Laurin Zilliacus

text: Laurin Zilliacus (4. lokakuuta 1895 Jokohama, Japani – 9. heinäkuuta 1959 Porvoo) oli suomalainen rehtori, pedagogi ja kirjailija.


title: Laurin Zilliacus

text: Laurin Zilliacuksen isä oli itsenäisyysaktivisti Konni Zilliacus ja vanhempi veli Englannin Labour-puolueen poliitikko Konni Zilliacus nuorempi. Laurin Zilliacus valmistui insinööriksi Yhdysvalloissa ja toimi sitten opettajana Englannissa ja Suomessa.


title: Laurin Zilliacus

text: Vuonna 1928 Laurin Zilliacus perusti Helsinkiin Tölö Svenska Samskola -nimisen yhteiskoulun jota alettiin kutsua myös "Zilliacuksen kouluksi (Zillen)". Zilliacus toimi koulun rehtorina 1928–1940 ja hän otti siellä käyttöön uusia Englannissa omaksumiaan opetusmenetelmiä. Ensimmäiset ylioppilaat koulusta valmistuivat 1937.


title: Laurin Zilliacus

text: Talvisodan aikana Zilliacus oli puolustusvoimain palveluksessa vastaten ulkomaille suunnatusta tiedotuksesta. Vuonna 1941 hän julkaisi kirjan "Ett folk – en front" (suom. "Yksi kansa, yksi rintama") jossa kuvattiin talvisodan aikaisen kotirintaman tunnelmia. Jatkosodan aikana Zilliacus siirtyi rauhanoppositioon ja hän julkaisi vuosina 1942–1943 Ruotsissa nimimerkillä "Erkki Järvinen" sotapolitiikkaa arvostelleet teokset "Vi vill inte kvävas" ja "Vid årskiftet". Zilliacus kuului myös ns. kolmenkymmenenkolmen kirjelmän laatijaryhmään.


title: Laurin Zilliacus

text: Sodan jälkeen Zilliacus siirtyi YK:n palvelukseen toimien koulusuunnittelijana. Hän kirjoitti muun muassa postilaitoksen kehitystä Euroopassa ja Yhdysvalloissa kuvanneen kirjan "From pillar to post: The troubled history of the mail".


title: Laurin Zilliacus

text: Laurin Zilliacus oli Melbournen yliopiston kunniatohtori.


title: Laurin Zilliacus

text: Nimimerkillä "Erkki Järvinen":


title: Suomen riistakeskus

text: Suomen riistakeskus on riistatalouteen keskittyvä itsenäinen julkisoikeudellinen laitos, joka toimii maa- ja metsätalousministeriön hallinnonalalla. Suomen riistakeskus on osa julkista riistakonsernia.


title: Suomen riistakeskus

text: Suomen riistakeskuksella on julkisia hallintotehtäviä, kuten riistaeläinten pyyntilupien myöntäminen, sekä muita riistataloutta ja -politiikkaa edistäviä tehtäviä, kuten riistanhoitoyhdistysten toiminnan tukeminen ja riistanhoidon hyvien käytäntöjen vahvistaminen. Riistakeskuksen tehtävät määritellään riistahallintolaissa. Riistakeskus tarjoaa tietoa metsästyksestä muun muassa julkaisemalla Metsästäjä-lehteä.


title: Suomen riistakeskus

text: Suomen riistakeskus on perustettu vuonna 2011. Samalla lakkautettiin Metsästäjäin Keskusjärjestö ja riistanhoitopiirit. Riistakeskuksella on keskustoimisto Helsingin Tapanilassa sekä viisitoista aluetoimistoa eri puolilla Suomea. Riistapolitiikan strategiaa tukee valtakunnallinen riistaneuvosto ja riistakeskuksessa ylintä päätösvaltaa käyttää hallitus.


title: Suomen riistakeskus

text: Suomen riistakeskus ylläpitää mm. koulutusportaalia ja Oma riista -palvelua:


title: Henrik Antell

text: Per Adolf Henrik Antell (9. syyskuuta 1914 Porvoo – 9. elokuuta 2002 Uppsala) oli suomalainen toimittaja ja diplomaatti.


title: Henrik Antell

text: Antell valmistui filosofian kandidaatiksi 1942. Hän oli 1939–1943 Svenska Pressen -lehden toimittajana, 1943–1947 Ruotsalaisen kansanpuolueen puoluesihteerinä ja sen jälkeen Nya Pressen-lehden toimitussihteerinä. Vuosina 1951–1956 Antell toimi lentoyhtiö Pan Amin Skandinavian alueen tiedotuspäällikkönä. Antell oli sitten lehdistöattasheana Suomen Tukholman lähetystössä 1956–1962 sekä lehdistö- ja kulttuuriattasheana ensin Lontoossa 1962–1967 ja sitten Kööpenhaminassa 1967–1971. Viimeksi Antell toimi ulkoministeriön lehdistöosaston tiedotuspäällikkönä 1971–1976 ja lähetystöneuvoksena Lontoossa 1976–1981.


title: Henrik Antell

text: Antell kuului jatkosodan aikana 1943 Kolmenkymmenenkolmen kirjelmän allekirjoittajiin.


title: Turri (kunta)

text: Turri on kunta Sardinian saarella Etelä-Sardinian maakunnassa Italiassa. Kunnan asukasluku on runsaat 400.


title: Edvin Sundquist

text: Johan Edvin Sundquist (9. syyskuuta 1885 Sulva – 15. maaliskuuta 1962 Vaasa) oli suomalainen toimittaja ja lehdenkustantaja.


title: Edvin Sundquist

text: Sundquist oli vuodesta 1906 Vaasassa ilmestyneen Vasabladet-lehden palveluksessa. Vuonna 1912 hän osti lehden yhdessä liikekumppaninsa kanssa ja hoiti sitä avoimena yhtiönä vuoteen 1941 jolloin lehtiyhtiöstä muodostettiin osakeyhtiö.


title: Edvin Sundquist

text: Sundquist toimi jääkäriliikkeessä ja hän oli Vaasan etappipäällikkönä. Venäläiset pidättivät hänet 15. toukokuuta 1916 mutta hän onnistui pakenemaan Ruotsiin oltuaan kuuden viikon ajan vangittuna Vaasan lääninvankilassa. Sundquist oli sitten 1916–1918 työssä Aftonbladet-lehden ulkomaanosastolla Tukholmassa kunnes hän palasi Suomeen talvella 1918.


title: Edvin Sundquist

text: Sananvapauden ja demokratian puolestapuhujana sekä Lapuan liikkeen vastustajana tunnettu Sundquist tuomittiin kaksi kertaa vankeusrangaistukseen Vasabladet-lehdessä julkaistuista kirjoituksista. Vuonna 1916 hänet tuomittiin majesteettirikoksesta ja vuonna 1939 Adolf Hitlerin 50-vuotispäivän yhteydessä julkaistusta tätä arvostelleesta artikkelista. Artikkelin seurauksena Saksa lähetti Suomelle suullisen nootin Hitlerin kunnian loukkaamisesta ja Sundquist haastettiin oikeuteen. Hän sai alemmassa oikeusasteessa vapauttavan tuomion mutta Vaasan hovioikeus tuomitsi hänet 10 kuukaudeksi vankeuteen.


title: Edvin Sundquist

text: Sundquist kuului jatkosodan aikana 1943 Kolmenkymmenenkolmen kirjelmän allekirjoittajiin.


title: HMS Grimsby (U16)

text: HMS Grimsby (viirinumerot U16 ja L16) oli Britannian Kuninkaallisen laivaston Grimsby-luokan sluuppi, joka palveli toisessa maailmansodassa.


title: HMS Grimsby (U16)

text: Alus tilattiin 1. marraskuuta 1932 Devonportin telakalta osana vuoden 1931 laivasto-ohjelmaa. Sen köli laskettiin 23. tammikuuta 1932 ja alus laskettiin vesille 19. heinäkuuta 1933 kumminaan rouva Forbes. Alus valmistui 17. toukokuuta 1934.


title: HMS Grimsby (U16)

text: Alus upposi 25. toukokuuta 1941 Tobrukin pohjoispuolella ilmahyökkäyksessä.


title: Kyyhkyhapero

text: Kyyhkyhapero ("Russula cyanoxantha") on haperoiden sukuun kuuluva sieni.


title: Kyyhkyhapero

text: Kyyhkyhaperon lakki on väriltään violetti, ruskea tai harmaa, joissakin tapauksissa jopa vihreä. Jalka on valkoinen tai kermanvärinen.


title: Kyyhkyhapero

text: Kyyhkyhaperoa tavataan Pohjois-Amerikassa ja Euroopassa. Suomessa se on harvinainen, ja sitä on tavattu vain maan etelä- ja lounaisosissa.


title: Kyyhkyhapero

text: Kyyhkyhaperoa voi käyttää ruokasienenä.


title: Avosaaren kalliomaalaus

text: Avosaaren kalliomaalaus sijaitsee Luhangassa, noin 8 kilometriä kirkolta etelään, Keski-Suomessa Päijänteen itärannikolla tiettömän Avosaaren länsirannalla. Avosaari sijaitsee mantereen ja Judinsalon välissä, hieman pohjoisempana kuin Päijänteen länsirannan Pyhänpään kalliomaalaus. Maalaukseen kuuluu vain neljä kuviota .